REGULAMENTUL

DE ORGANIZARE ȘI FUNCȚIONARE 

A CONSILIULUI LOCAL AL COMUNEI LIEBLING, JUDEȚUL TIMIȘ
CAPITOLUL I 

DISPOZIȚII GENERALE
Art. 1. - (1) Prezentul Regulament de organizare și funcționare a Consiliului Local al Comunei Liebling, Județul Timiș, are ca obiect stabilirea condițiilor de exercitare a mandatului de către consilierii locali, a drepturilor, obligațiilor și răspunderilor ce le revin în baza mandatului încredințat. 

(2) Consilierii locali se aleg prin vot universal, egal, direct, secret și liber exprimat de către cetățenii cu drept de vot ai U.A.T. Liebling, potrivit legii pentru alegerea autorităților administrației publice locale. 

(3) Participarea consilierilor locali la activitatea Consiliului Local are caracter public și legitim, fiind în acord cu interesele generale ale locuitorilor comunei Liebling. 

(4) În exercitarea mandatului, consilierii locali sunt în serviciul colectivității locale și sunt responsabili în fața acesteia. În asigurarea liberului exercițiu al mandatului lor, aceștia îndeplinesc o funcție de autoritate publică și sunt ocrotiți de lege, beneficiind de dispozițiile legii penale cu privire la persoanele care îndeplinesc o funcție ce implică exercițiul autorității de stat. De aceeași protecție juridică beneficiază și membrii familiei - soț, soție și copii - în cazul în care agresiunea împotriva acestora urmărește nemijlocit exercitarea de presiuni asupra consilierului local în legătură cu exercitarea mandatului său. 

Art. 2. - (1) Consiliul Local are, conform legii, un număr de 13 consilieri locali.

(2) Sediul Consiliului Local este la adresa Liebling, Nr. 528, județ Timiș.
Art. 3. - În sensul prezentului regulament, termenii și expresiile de mai jos au următoarele semnificații: 

a) aleşii locali - primarul, viceprimarul, consilierii locali ai comunei Liebling. 

b) aparatul de specialitate al primarului - totalitatea compartimentelor funcţionale, fără personalitate juridică, de la nivelul unităţii administrativ-teritoriale;

c) secretarul general al unităţii administrativ-teritoriale, primarul, consilierii personali sau personalul din cadrul cabinetului acestuia, viceprimarul, administratorul public nu fac parte din aparatul de specialitate; 

c) asociaţiile de dezvoltare intercomunitară - structurile de cooperare cu personalitate juridică, de drept privat şi de utilitate publică, înfiinţate, în condiţiile legii, de comuna Liebling pentru realizarea în comun a unor proiecte de dezvoltare de interes zonal sau regional ori pentru furnizarea în comun a unor servicii publice
d) autoritatea deliberativă - Consiliul Local al Comunei Liebling;
e) autoritatea executivă - primarul comunei Liebling;
a) Codul administrativ -  Ordonanța de urgență a Guvernului nr. 57/2019 privind Codul administrativ;

b) colectivitatea locală - totalitatea persoanelor fizice cu domiciliul în comuna Liebling; 
c) Consiliul Local - Consiliul Local al comunei Liebling; 

d) cvorumul - numărul minim de membri prevăzut de lege pentru întrunirea valabilă a Consiliului Local;

e) hotărâre – hotărâre a Consiliului Local al comunei Liebling;

f) majoritatea absolută - primul număr natural strict mai mare decât jumătate din totalul membrilor în funcție ai Consiliului Local, calculul majorităţii absolute se realizează potrivit anexei nr. 11 la prezentul regulament;
g) majoritatea calificată - primul număr natural care este mai mare decât valoarea numerică rezultată în urma aplicării fracției/procentului stabilite/stabilit prin lege sau regulament la totalul membrilor Consiliului Local stabilit în condițiile legii;

h) majoritatea simplă - primul număr natural mai mare decât jumătate din totalul membrilor prezenți la o ședință a Consiliului Local, cu condiția îndeplinirii cvorumului;
i) proiect de hotărâre - proiect de hotărâre a Consiliului Local al .U.A.T. Comuna Liebling;

j) regulamentul - Regulamentul de organizare și funcționare a Consiliului Local al Consiliului Local al Comunei Liebling;
k) organigrama - structură unitară, redată sub forma unei diagrame logice, prin care se sistematizează şi se concentrează modul de organizare a tuturor resurselor umane de la nivelul unei autorităţi sau instituţii publice, după caz, redând schematic detaliile cu privire la raporturile ierarhice de subordonare/ supraordonare, precum şi raporturile de colaborare; 

l) Primăria comunei Liebling - structură funcţională fără personalitate juridică şi fără capacitate procesuală, cu activitate permanentă, care duce la îndeplinire hotărârile autorităţii deliberative şi dispoziţiile autorităţii executive, soluţionând problemele curente ale colectivităţii locale, constituită din: primar, viceprimar, consilierii primarului sau persoanele încadrate la cabinetul primarului şi aparatul de specialitate al primarului; 

m)  secretarul general - secretarul general al Comunei Liebling, județul Timiș;
n) zile - zile calendaristice. 
CAPITOLUL AL II-LEA 

CONSTITUIREA CONSILIULUI LOCAL

Art. 3. - (1) Potrivit legii, Consiliul Local se constituie în cel mult 60 de zile de la data desfășurării alegerilor autorităților administrației publice locale. Anterior constituirii Consiliului Local, mandatele consilierilor locali declarați aleși sunt validate în condițiile prevăzute în Codul administrativ.
(2) După validarea mandatelor consilierilor locali este organizată o ședință privind ceremonia de constituire a Consiliului Local, ocazie cu care consilierii locali depun jurământul.

(3) Consilierii locali sunt convocați, conform legii, de către prefect pentru ședința privind ceremonia de constituire a Consiliului Local în cel mult 5 zile de la comunicarea încheierii judecătoriei ori a comunicării hotărârii tribunalului, după caz, prevăzute în Codul administrativ, după caz, în situația în care numărul mandatelor de consilier local, validate, este mai mare decât primul număr natural strict mai mare decât jumătate din numărul membrilor Consiliului Local stabilit potrivit Codului administrativ și prevăzut la art. 2 alin. (1). Anterior constituirii Consiliului local, mandatele consilierilor locali declaraţi aleşi sunt validate în condiţiile prevăzute la art. 114 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare. 

 (4) Convocarea consilierilor locali declarați aleși, pentru ședința de constituire, se face de către prefect, prin ordin. La ședința de constituire pot participa: 

a) prefectul sau reprezentantul său;
b) primarul în funcție; precum și, după caz,
c) candidatul declarat câștigător la alegerile pentru funcția de primar.

(5) După primirea ordinului prefectului privind convocarea consilierilor locali, secretarul general comunică consilierilor locali ale căror mandate au fost validate data și ora ședinței privind ceremonia de constituire convocată de prefect, care are loc la sediul Consiliului Local.

(6) Ședința de constituire este deschisă de prefect sau de reprezentantul acestuia, care îl invită pe cel mai în vârstă dintre consilierii locali al cărui mandat a fost validat, precum și pe cei 2 asistenți ai acestuia să preia conducerea lucrărilor ședinței. Asistenți ai președintelui de vârstă sunt desemnați cei mai tineri doi consilieri locali ale căror mandate au fost validate. Consilierii locali care intră sub incidența prezentului alineat se identifică de către secretarul general care pune la dispoziția prefectului sau a reprezentantului acestuia lista cu cele 3 persoane. 

(7) În situația în care până la data ședinței de constituire a fost făcută validarea/invalidarea alegerii primarului, președintele de vârstă invită secretarul general să prezinte rezultatul validării sau invalidării primarului. 

(8) În cazul validării alegerii primarului, acesta este invitat să depună jurământul prevăzut la art. 4 după care-l semnează. Purtarea eșarfei tricolore de către primar este obligatorie. 

(9) Primarul care refuză să depună jurământul este considerat demisionat de drept. 

(10) După depunerea jurământului, președintele de vârstă invită primarul să prezinte declarații cu privire la exercitarea mandatului, precum și orice alte persoane care-și manifestă dorința de a lua cuvântul cu privire la acest moment.

(11) În cazul în care validarea alegerii primarului a fost făcută până la ședința de constituire legal întrunită, iar acesta nu poate participa, primarul declarat ales depune jurământul în proxima ședință a Consiliului Local, ordinară sau extraordinară, după caz.
Art. 4. - (1) Aleșii locali aleși ale căror mandate au fost validate depun următorul jurământ în limba română: „Jur să respect Constituția și legile țării și să fac, cu bună-credință, tot ceea ce stă în puterile și priceperea mea pentru binele locuitorilor comunei Liebling, județul Timiș. Așa să îmi ajute Dumnezeu!” 
(2) Jurământul este imprimat în prealabil pe un formular special cuprinzând prenumele și numele alesului local, prin grija secretarului. Jurământul se semnează în două exemplare, un exemplar se păstrează la dosarul de validare, iar al doilea se înmânează alesului local. 
(3) Alesul local poate depune jurământul fără formula religioasă, caz în care jurământul va fi imprimat pe formular fără această formulă.
Art. 5. - (1) După finalizarea procedurilor prevăzute la art. 3 alin. (6)-(10), consilierii locali aleși al căror mandat a fost validat depun, în ordine alfabetică, jurământul prevăzut la art. 4. 

(2) În cazul în care numărul consilierilor locali care au depus jurământul în condițiile alin. (1) este mai mic decât primul număr natural strict mai mare decât jumătate din numărul membrilor Consiliului Local stabilit potrivit art. 2 alin. (1), prefectul convoacă consilierii locali pentru o a doua ședință privind ceremonia de constituire în termen de 20 de zile de la data primei ședințe.

(3) În cadrul celei de a doua ședințe pot depune jurământul consilierii locali validați care au absentat de la prima ședință și supleanții ale căror mandate au fost validate în condițiile  Codului administrativ și consilierii locali validați în condițiile Codului administrativ și care nu au fost convocați la prima ședință de constituire a Consiliului Local.

(4) Prin excepție de la dispozițiile alin. (3) consilierul local declarat ales care nu a putut depune jurământul, ca urmare a absenței pentru motive temeinice, poate depune jurământul în cadrul următoarei ședințe a Consiliului Local. Sunt considerate motive temeinice spitalizarea sau imobilizarea la pat, dovedită prin certificat medical, ori situații precum deplasarea în străinătate în interes de serviciu, evenimente de forță majoră, cum ar fi inundații sau alte catastrofe care au împiedicat deplasarea, deces în familie ori alte situații similare. Motivarea absenței se face în scris, printr-o declarație pe proprie răspundere, cu anexarea documentelor doveditoare, după caz. 
(5) Consilierul local al cărui mandat a fost validat care nu depune jurământul nici în cea de a doua ședință privind ceremonia de constituire ori în condițiile prevăzute la alin. (4) sau care refuză să depună jurământul este considerat demisionat de drept.

(6) Locurile consilierilor locali declarați aleși ale căror mandate nu au fost validate sau care sunt considerați demisionați de drept și care nu pot fi completate cu supleanți se declară vacante prin ordin al prefectului în termen de 5 zile de la prima ședință ordinară a Consiliului Local.

Art. 6. - (1) Consiliul Local este legal constituit dacă numărul consilierilor locali care au depus jurământul în condițiile art. 5 alin. (1) - (3) este mai mare decât primul număr natural strict mai mare decât jumătate din numărul membrilor Consiliului Local, stabilit potrivit art. 2.

(2) Data constituirii Consiliului Local este considerată data desfășurării primei ședințe privind ceremonia de constituire a Consiliului Local, respectiv a celei de a doua, după caz.

(3) În termen de 3 zile de la data constituirii Consiliului Local, în condițiile alin. (2), prefectul emite un ordin privind constatarea îndeplinirii condițiilor legale de constituire a Consiliului Local, care se comunică secretarului general și care îl aduce la cunoștință publică.

(4) În situația în care Consiliul Local nu este legal constituit în condițiile alin. (1), în termen de 3 zile de la împlinirea termenului prevăzut la art. 116 alin. (6) din Codul administrativ prefectul emite un ordin privind constatarea neîndeplinirii condițiilor legale de constituire a Consiliului Local, în care se menționează motivele neconstituirii acestuia.
Art. 7. - Calitatea de consilier local, implicit și cea de viceprimar, din mandatul precedent, încetează odată cu data constituirii noului Consiliu Local, potrivit prevederilor art. 6 alin. (2).
Art. 8. - (1) După declararea ca legal constituit a Consiliului Local, consilierilor locali în funcție li se eliberează o legitimație care atestă calitatea de membru al Consiliului Local, semnată de primar.

(2) Consilierii locali primesc un semn distinctiv al calității lor de reprezentanți aleși ai colectivității locale, pe care au dreptul să îl poarte pe întreaga durată a mandatului.

(3) Modelul legitimației de consilier local și cel al semnului distinctiv se stabilesc prin hotărâre a Consiliului Local în baza reglementărilor legale în vigoare. Cheltuielile pentru confecționarea acestora se suportă din bugetul local. Legitimația și însemnul se pot păstra de către consilierii locali și după încetarea mandatului cu titlu evocativ. 

Art. 9. - (1) Calitatea de consilier local încetează de drept înainte de expirarea duratei normale a mandatului, în următoarele cazuri:

a) demisie;

b) constatarea și sancționarea, în condițiile legii, a unei stări de incompatibilitate;

c) schimbarea domiciliului într-o altă unitate administrativ- teritorială, inclusiv ca urmare a reorganizării acesteia;

d) lipsa nemotivată de la mai mult de 3 ședințe ordinare și/sau extraordinare consecutive ale Consiliului Local, desfășurate pe durata a trei luni calendaristice;

e) lipsa nemotivată de la 3 întruniri ale Consiliului Local, convocate pe durata a 3 luni calendaristice, care determină imposibilitatea desfășurării, în condițiile legii, a ședințelor ordinare și/sau extraordinare;

f) imposibilitatea exercitării mandatului pe o perioadă mai mare de 6 luni consecutive, cu excepția cazurilor prevăzute de lege;

g) condamnarea, prin hotărâre judecătorească rămasă definitivă, la o pedeapsă privativă de libertate, indiferent de modalitatea de individualizare a executării pedepsei;

h) punerea sub interdicție judecătorească;

i) pierderea drepturilor electorale;

j) pierderea calității de membru al partidului politic sau al organizației minorităților naționale pe a cărei listă a fost ales;

k) condamnarea prin hotărâre judecătorească rămasă definitivă pentru săvârșirea unei infracțiuni electorale pe durata procesului electoral în cadrul căruia a fost ales, indiferent de pedeapsa aplicată și de modalitatea de individualizare a executării acesteia;

l) deces.

(2) În situațiile prevăzute la alin. (1) lit. a), c) -f) și l) constatarea încetării de drept a mandatului de consilier local, precum și vacantarea locului de consilier local se realizează printr-o hotărâre a Consiliului Local de constatare, la propunerea primarului ori, după caz, a oricărui alt ales local, adoptată în prima ședință a Consiliului Local desfășurată după apariția evenimentului. Hotărârea Consiliului Local este comunicată de îndată judecătoriei competente să valideze mandatul supleantului, în condițiile Codului administrativ, precum și consilierului local. Această hotărâre nu se supune la vot, aceasta fiind de constatare a unei stări de fapt.
(3) Consiliul Local are obligația de a adopta hotărârea prevăzută la alin. (2) în termen de 30 de zile de la introducerea pe proiectul ordinii de zi a referatului constatator semnat de primar și de secretarul general cu privire la una dintre situațiile prevăzute la alin. (1) lit. a), c) -f) și l). În termen de maximum 10 zile de la expirarea termenului stabilit pentru Consiliul Local, în cazul neadoptării de către acesta a hotărârii prevăzute la alin. (2), constatarea încetării mandatului, precum și vacantarea locului de consilier local se realizează de către prefect prin ordin, în baza referatului constatator comunicat de către secretarul general.
Art. 10. Organizarea alegerilor parţiale 
(1) În situaţia în care Consiliul local nu a fost constituit în condiţiile art. 6, sunt organizate alegeri parţiale de completare în condiţiile legii privind alegerea autorităţilor administraţiei publice locale pentru locurile consilierilor locali declarate vacante potrivit art. 116, alin. (10) din Ordonanţa de urgenţă a Guvernului nr. 57/2019 privind Codul administrative, cu modificările şi completările ulterioare. 

(2) Alegerile prevăzute la alin. (1) se organizează în termen de 90 de zile de la emiterea ordinului prefectului prevăzut la art. 6, alin. (4), în condiţiile legii privind alegerea autorităţilor administraţiei publice locale. Stabilirea datei pentru organizarea alegerilor se face de către Guvern, la propunerea autorităţilor cu atribuţii în organizarea alegerilor locale pe baza solicitării prefectului.

Art. 11. Validarea mandatelor supleanţilor pe durata mandatului Consiliului local 
(1) În caz de vacanţă a mandatelor de consilieri locali, pe durata mandatului Consiliului local, mandatele supleanţilor sunt validate în termen de 10 zile de la data încetării mandatului consilierului local, în condiţiile art. 55, de către judecătoria în a cărei rază teritorială se află circumscripţia electorală pentru care au avut loc alegeri în procedură necontencioasă, prin încheiere pronunţată în camera de consiliu, fără a fi aplicabilă procedura de regularizare a cererii. Validarea mandatelor supleanţilor se realizează cu respectarea prevederilor art. 114, alin. (2) şi art. 121, alin. (1), lit. d), alin. (2) şi (3) din Ordonanţa de urgenţă a Guvernului nr. 57/2019 privind Codul Administrativ, cu modificările şi completările ulterioare. Supleanţii au obligaţia transmiterii către secretarul general a documentelor doveditoare prevăzute la art. 114, alin. (2), lit. a)-d) din Ordonanţa de urgenţă a Guvernului nr. 57/2019, cu modificările şi completările ulterioare, cu cel puţin 5 zile înainte de împlinirea termenului de 10 zile. Dispoziţiile art. 114, alin. (4)-(7) din Ordonanţa de urgenţă a Guvernului nr. 57/2019, cu modificările şi completările ulterioare, se aplică în mod corespunzător. 

(2) Consilierul local al cărui mandat a fost validat pe durata mandatului Consiliului local depune jurământul în faţa Consiliului local, în termen de 15 zile de la data la care secretarul general l-a informat cu privire la validarea mandatului său. 

(3) Consilierul local declarat ales al cărui mandat a fost invalidat de judecătoria competentă, în primă instanţă, dar care a fost validat prin hotărârea tribunalului, depune jurământul în faţa Consiliului local, în termen de 15 zile de la data la care i-a fost comunicată hotărârea tribunalului. 

(4) Consiliul local se convoacă în condiţiile art. 22, alin. (1) pentru respectarea termenului prevăzut la alin. (2) sau (3), după caz. 

(5) Consilierul local al cărui mandat a fost validat în condiţiile alin. (2) sau (3) care nu depune jurământul în termenul de 15 zile ori care refuză să depună jurământul este considerat demisionat de drept, cu excepţia cazului în care se află în una dintre situaţiile prevăzute la art. 116 alin. (8) din Ordonanţa de urgenţă a Guvernului nr. 57/2019, cu modificările şi completările ulterioare.

(6) În cazul în care consilierul local al cărui mandat a fost validat în condiţiile alin. (2) sau (3) se află, pe perioada celor 15 zile prevăzute de aceste alineate, în una dintre situaţiile prevăzute la art. 116, alin. (8) din Ordonanţa de urgenţă a Guvernului nr. 57/2019, cu modificările şi completările ulterioare, termenul pentru depunerea jurământului se prelungeşte până la încetarea acestei situaţii.
ORGANIZAREA CONSILIULUI LOCAL
SECȚIUNEA 1

Președintele de ședință

Art. 12. - (1) După declararea Consiliului Local ca legal constituit, se procedează la alegerea președintelui de ședință, care preia conducerea lucrărilor Consiliului Local. Această ședință are caracter extraordinar. 
(2) Alegerea președintelui de ședință se face prin hotărârea Consiliului Local adoptată, prin vot deschis cu majoritate simplă, prevăzută la art. 5, lit. ee) din Ordonanţa de urgenţă a Guvernului nr. 57/2019, cu modificările şi completările ulterioare. 

 Prin excepție, pentru adoptarea acestei hotărâri, proiectul de hotărâre a Consiliului Local nu trebuie să fie însoțit de instrumente de motivare, respectiv de referatul de aprobare și de raportul compartimentului de resort din aparatul de specialitate al primarului.
(3) Durata mandatului președintelui de ședință este de o lună, alegându-se prin principiul rotației în ordine alfabetică a numelui de familie.
(4) Pe tot parcursul mandatului Consiliului Local Liebling, regula alegerii președintelui de ședință este dată de principiul rotației tuturor consilierilor locali, în ordine alfabetică a numelui.

(5) În cazul în care la o ședință un consilier local care deține funcția de președinte de ședință nu poate participa sau refuză să preia atribuțiile de președinte de ședință, acesta este înlocuit de următorul consilier local în ordinea alfabetică a numelui.

(6) În hotărârea Consiliului Local prevăzută la alin. (2) se menționează durata mandatului prevăzută la alin. (1), regula prevăzută la alin. (4) și (5) și, nominal, care este primul consilier local care îndeplinește atribuțiile de președinte de ședință.
(7) Consilierul local ales în condiţiile alin. (1-5) poate fi schimbat din funcţie, la iniţiativa a cel puţin unei treimi din numărul consilierilor locali în funcţie, prin hotărâre adoptată cu majoritate absolută.
Art. 13. - (1) Președintele de ședință are următoarele atribuții principale:

a) conduce ședințele Consiliului Local;

b) supune votului consilierilor locali proiectele de hotărâri şi anunţă rezultatul votării, cu precizarea voturilor pentru, a voturilor împotrivă şi a abţinerilor numărate şi evidenţiate de secretarul general în procesul-verbal al şedinţei;

c) semnează hotărârile adoptate de Consiliul Local; în cazul în care președintele de ședință lipsește sau refuză să semneze, la solicitarea secretarului general, hotărârea Consiliului Local se semnează de următorii doi consilieri locali, în ordinea alfabetică a numelui, care își manifestă disponibilitatea; 
d) semnează procesul-verbal al ședinței, asumându-și responsabilitatea pentru veridicitatea celor consemnate;

e) asigură, în timpul ședințelor, menținerea ordinii și respectarea regulamentului;

f) supune votului consilierilor locali orice problemă care intră în competența de soluționare a Consiliului Local;

g) semnează procesul-verbal de numerotare și sigilare a documentelor care au fost dezbătute în ședință;

h) aplică, dacă este cazul, sancţiunile prevăzute la art. 80 alin. (1) sau propune Consiliului aplicarea unor asemenea sancţiuni, după caz; 

i) îndeplineşte și alte atribuţii prevăzute de lege și de Regulamentul de organizare şi funcţionare a Consiliului local sau alte însărcinări date de către Consiliul local.

SECŢIUNEA a 2-a 
Viceprimarul unităţii administrativ-teritoriale 
Art. 14. Rolul, numirea şi eliberarea din funcţie a viceprimarului 
(1) Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. Primarul poate delega o parte din atribuţiile sale viceprimarului. 

(2) Viceprimarul este ales, prin vot secret, cu majoritate absolută, din rândul membrilor Consiliului local, la propunerea primarului sau a consilierilor locali. 

(3) Exercitarea votului se face pe bază de buletine de vot. Alegerea viceprimarului se realizează prin hotărâre a Consiliului local. 

(4) Eliberarea din funcţie a viceprimarului se poate face de Consiliul local, prin hotărâre adoptată, prin vot secret, cu majoritatea a două treimi din numărul consilierilor în funcţie, la propunerea temeinic motivată a primarului, sau a unei treimi din numărul consilierilor locali în funcţie. Eliberarea din funcţie a viceprimarului nu se poate face în ultimele 6 luni ale mandatului Consiliului local. 

(5) La deliberarea şi adoptarea hotărârilor care privesc alegerea sau eliberarea din funcţie a viceprimarului participă şi votează consilierul local care candidează la funcţia de viceprimar, respectiv viceprimarul în funcţie a cărui schimbare se propune. 

(6) Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut, fiindu-i aplicabile incompatibilităţile specifice funcţiei de viceprimar prevăzute de cartea I titlul IV din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare. 

(7) Durata mandatului viceprimarului este egală cu durata mandatului Consiliului local. În cazul în care mandatul Consiliului local încetează sau încetează calitatea de consilier local, înainte de expirarea duratei normale de 4 ani, încetează de drept şi mandatul viceprimarului, fără vreo altă formalitate. 

Art. 15. Exercitarea temporară a atribuţiilor primarului de către viceprimar 
(1) În caz de vacanţă a funcţiei de primar, în caz de suspendare din funcţie a acestuia, precum şi în situaţiile de imposibilitate de exercitare a mandatului, atribuţiile ce îi sunt conferite prin Ordonanţa de urgenţă a Guvernului nr. 57/2019, cu modificările şi completările ulterioare, sunt exercitate de drept de viceprimar, desemnat de Consiliul local în condiţiile art. 11, alin. (4), cu respectarea drepturilor şi obligaţiilor corespunzătoare funcţiei. Pe perioada exercitării de drept a atribuţiilor de primar, viceprimarul îşi păstrează dreptul de vot în cadrul Consiliului local şi primeşte o indemnizaţie lunară unică egală cu cea a funcţiei de primar. 

(2) Consiliul local poate hotărî înlocuirea viceprimarului care exercită primul calitatea de înlocuitor de drept al primarului, ales în condiţiile art. 11, alin. (4). 

(3) În situaţia prevăzută la alin. (1), Consiliul local poate delega, prin hotărâre, din rândul membrilor săi, un consilier local care îndeplineşte temporar atribuţiile viceprimarului, cu respectarea drepturilor şi obligaţiilor corespunzătoare funcţiei. Pe perioada exercitării funcţiei de viceprimar, consilierul local beneficiază de o unică indemnizaţie lunară egală cu cea a funcţiei de viceprimar. 

(4) Consiliul local poate hotărî retragerea delegării consilierului local care îndeplineşte temporar atribuţiile viceprimarului desemnat în condiţiile alin. (3) înainte de încetarea situaţiilor prevăzute la alin. (1). 

(5) În situaţia în care sunt suspendaţi din funcţie, în acelaşi timp, atât primarul, cât şi viceprimarul, precum şi în situaţiile de imposibilitate de exercitare de către aceştia a mandatului, Consiliul local deleagă un consilier local care îndeplineşte atât atribuţiile primarului, cât şi pe cele ale viceprimarului, până la încetarea situaţiei respective, cu respectarea drepturilor şi obligaţiilor corespunzătoare funcţiei de primar. Pe perioada exercitării atribuţiilor de primar, precum şi de viceprimar, consilierul local beneficiază de o unică indemnizaţie lunară egală cu cea a funcţiei de primar. 

(6) Dacă devin vacante, în acelaşi timp, atât funcţia de primar, cât şi cea de viceprimar, Consiliul local alege un nou viceprimar, prevederile alin. (1) şi (3) aplicându-se până la alegerea unui nou primar.

Alegerea în funcție și eliberarea din funcție a viceprimarului


Art. 16. - (1) U.A.T. COMUNA LIEBLING DEȚINE 1 (UN) SINGUR VICEPRIMAR.
(2) Viceprimarul este ales cu majoritate absolută din rândul consilierilor locali, în ședință ordinară, în baza manifestării opțiunii de a candida. 
(3) Pe durata exercitării mandatului, viceprimarul își păstrează statutul de consilier local, fără a beneficia de indemnizația aferentă acestui statut. 
(4) Viceprimarul poate fi eliberat din funcție prin hotărârea Consiliului Local adoptată cu majoritate calificată de două treimi, la propunerea temeinic motivată a primarului sau a unei treimi din numărul consilierilor locali în funcție. 

(5) Cu cel puțin două zile înainte de ședința Consiliului Local în care se alege viceprimarul, fiecare potențial candidat la funcția de viceprimar își manifestă opțiunea de a candida prin transmiterea, prin intermediul secretarului general, primarului și celorlalți consilieri locali a următoarelor documente în vederea fundamentării și susținerii candidaturii sale de către cei care pot face propunerea și pentru realizarea, conform legii, a referatului de aprobare din partea inițiatorului, precum și a raportului compartimentului de resort din aparatul de specialitate al primarului: 

a) misiunea, viziunea și valorile viceprimarului;

b) un proiect de management prin care detaliază viziunea, cuprinzând modalitățile de soluționare și de gestiune a treburilor publice de la nivelul unității/subdiviziunii administrativ-teritoriale;

c) atribuțiile primarului pentru care potențialul candidat consideră că are competența necesară spre a-i fi delegate și pe care le va descrie și detalia în proiectul de management. 

(6) Doar potențialii candidați care au îndeplinit prevederile alin. (5) pot fi propuși de către primar sau de către ceilalți consilieri locali pentru funcția de viceprimar. Potențialii candidați nu se pot autopropune pentru a fi candidați la funcția de viceprimar. 
(7) Viceprimarul fiind înlocuitorul de drept al primarului, acesta din urmă are prima opțiune de a propune candidați la funcția de viceprimar.
(8) Alegerea viceprimarului se face prin vot secret pe bază de buletin de vot. Consilierul local votează „pentru” aplicând ștampila cu mențiunea „VOTAT” în patrulaterul care cuprinde prenumele și numele candidatului pe care îl votează. Are dreptul de a vota și candidatul propus la funcția de viceprimar.

(9) Prin grija secretarului general se distribuie fiecărui consilier local prezent, câte un buletin de vot în care se înscrie prenumele și numele consilierului local propus pentru funcția de viceprimar, precum și apartenența sa politică. 

 (10) Buletinele de vot pentru alegerea viceprimarului, precum și ștampila cu mențiunea „VOTAT” se asigură prin grija secretarului general. De asemenea, secretarul general asigură orice alte materiale necesare exercitării dreptului la vot de către consilierii locali pe întreaga durată a votului. 

(11) Numărarea voturilor se face de către secretarul general.
(12) În cazul în care rezultatul votului nu îndeplinește majoritatea absolută, procedura de alegere a viceprimarului, în condițiile alin. (7), se repetă cu o nouă propunere într-o ședință ulterioară. Candidatul care nu a întrunit majoritatea absolută nu mai poate fi repropus.
(13) În cazul în care trei propuneri consecutive realizate în condițiile alin. (7) nu întrunesc majoritatea absolută, în următoarele ședințe ordinare procedura de alegere se repetă cu propuneri din partea consilierilor locali, până la desemnare.
(14) În cazul neîntrunirii majorității absolute pentru alegerea viceprimarului nu se realizează hotărâre a Consiliului Local. 
(15) Viceprimarul este subordonat primarului și înlocuitorul de drept al acestuia, în situațiile expres prevăzute de lege. În această calitate viceprimarul răspunde în fața primarului de modul de aducere la îndeplinire a atribuțiilor delegate de acesta, precum și a celor realizate ca înlocuitor de drept al primarului. 

(16) Viceprimarul exercită oricare dintre atribuțiile delegate de primar în numele acestuia și nu în nume propriu. 

(17) Pe durata mandatului viceprimarului, nerespectarea proiectului de management ori neaducerea la îndeplinire a atribuțiilor delegate de către primar, precum și a celor realizate ca înlocuitor de drept al acestuia, constituie temei pentru eliberarea din funcție a viceprimarului. 

Art. 17. - Durata mandatului viceprimarului este egală cu durata mandatului Consiliului Local. În cazul în care mandatul Consiliului Local încetează înainte de expirarea duratei normale de 4 ani, încetează de drept și mandatul viceprimarului, fără vreo altă formalitate.

Art. 18. - Eliberarea din funcție a viceprimarului se poate face de către Consiliul Local, prin hotărâre adoptată cu majoritate calificată de două treimi din numărul consilierilor în funcție, la propunerea temeinic motivată a primarului sau a unei treimi din numărul consilierilor locali în funcție.

SECȚIUNEA a 3-a

Grupurile de consilieri locali

Art. 19. - (1) Consilierii locali se pot constitui în grupuri, în funcție de partidele politice, alianțele politice sau alianțele electorale pe ale căror liste au fost aleși, dacă sunt în număr de cel puțin 3. 

(2) Consilierii locali care nu îndeplinesc condițiile prevăzute la alin. (1) pot constitui un grup prin asociere. 

(3) Grupul de consilieri locali este condus de un lider, asistat de un secretar, aleși prin votul deschis al majorității membrilor grupului. Denumirea, componența și conducerea grupului politic se transmite secretarului general care informează Consiliul Local asupra grupurilor politice formate.
(4) Prevederile alin. (1) se aplică și consilierilor locali independenți. 

(5) Consilierii locali nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în Consiliul Local cu cel puțin un consilier local. 

(6) În cazul fuzionării, două sau mai multe partide, care sunt reprezentate în Consiliul Local sau care au deja constituite grupuri, pot forma un grup distinct. 

(7) Primarul, în funcție de disponibilitate, pune la dispoziția grupurilor politice spațiile și logistica necesare desfășurării activităților politice în vederea exercitării atribuțiilor legale și regulamentare.
SECȚIUNEA a 4-a

Delegatul sătesc

Art. 20. - (1) Locuitorii satelor care nu au consilieri locali aleși în Consiliul Local sunt reprezentați la ședințele acestuia de un delegat sătesc. 

(2) Delegatul sătesc este ales pe perioada mandatului Consiliului Local de către o adunare sătească, constituită din câte un reprezentant al fiecărei familii, convocată și organizată de primar și desfășurată în prezența primarului sau a viceprimarului. Rezultatul alegerii delegatului sătesc se consemnează de către secretarul general sau o altă persoană din aparatul de specialitate al primarului, desemnată de către acesta, într-un proces-verbal care se înregistrează la registratura administrației publice locale și se aduce la cunoștința Consiliului Local la proxima ședință. Mandatul de delegat sătesc încetează înainte de termen pentru oricare dintre cazurile prevăzute la art. 9, precum și în cazul în care se efectuează validarea unui mandat al unui supleant care are domiciliul în satul respectiv. 

(3) Delegatul sătesc este invitat, în mod obligatoriu, la orice ședință a Consiliului Local, în codiții similare convocării consilierilor locali, este ascultat asupra oricărei probleme prezentate și va vota. Votul acestuia are caracter consultativ. 

(4) Pentru participarea la ședințele Consiliului Local, delegatul sătesc are dreptul la: 

a) o indemnizație egală cu cea pe care o primește un consilier local; 

b) decontarea cheltuielilor pe care le efectuează în îndeplinirea mandatului lui, în condițiile legii. 

(5) În adunarea sătească constituită potrivit alin. (2) se alege și un supleant al delegatului sătesc care participă la ședințele Consiliului Local, beneficiind de drepturile prevăzute la alin. (3) și (4), în absența delegatului sătesc pe care îl înlocuiește. În cazul în care delegatul sătesc nu poate participa la ședința Consiliului Local, acesta are obligația de a-l încunoștința pe supleantul său de convocarea autorității deliberative. 

SECȚIUNEA a 5-a

Comisiile de specialitate ale Consiliului Local
Art. 21. - (1) După constituire, Consiliul Local hotărăște împărțirea consilierilor locali în comisiile de specialitate ale Consiliului Local.

(2) Consiliul Local al comunei Liebling, județul Timiș are 3 comisii de specialitate: 

a) Comisia 1 are 5 membri; 

b) Comisia 2 are 5 membri;

c) Comisia 3 are 3 membri;

1. COMISIA ECONOMICĂ, AGRICULTURĂ, TURISM, BUGET, FINANȚE, IMPOZITE ȘI TAXE, ADMINISTRAREA DOMENIULUI PUBLIC ȘI PRIVAT, SERVICII PUBLICE ȘI COMERȚ

1. Președinte - consilier local - ;

2. Secretar - consilier local -; 

3. Membru - consilier local -; 

4. Membru - consilier local -; 

5. Membru - consilier loca -; 

2. COMISIA PENTRU DEZVOLTARE URBANISTICĂ, AMENAJAREA TERITORIULUI ȘI URBANISM, PROTECȚIA MEDIULUI, ÎNVĂȚĂMÂNT, SĂNĂTATE ȘI FAMILIE, ACTIVITĂȚI SOCIAL-CULTURALE, CULTE, PROTECȚIE, COPII, TINERET ȘI SPORT

1. Președinte - consilier local -;

2. Secretar - consilier local -; 

3. Membru - consilier local -; 

4. Membru - consilier local; 

5. Membru - consilier local -; 

3. COMISIA PENTRU ADMINISTRAȚIE PUBLICĂ LOCALĂ, JURIDICĂ, DE DISCIPLINĂ, MUNCĂ, ORDINE PUBLICĂ, PROTECȚIE SOCIALĂ, RESPECTAREA DREPTURILOR OMULUI ȘI LIBERTĂȚILE CETĂȚEANULUI

1. Președinte - consilier local -;

2. Secretar - consilier local -; 

3. Membru - consilier local -; 

Art. 22. - (1) Numărul locurilor care revine fiecărui grup de consilieri locali sau consilierilor locali independenți în fiecare comisie de specialitate se stabilește de către Consiliul Local, în funcție de ponderea acestora în cadrul autorității deliberative.

(2) Nominalizarea membrilor fiecărei comisii se face de fiecare grup de consilieri locali. În acest sens, în vederea realizării proiectului de hotărâre a Consiliului Local, liderii grupurilor politice din Consiliul Local convin, prin consens, asupra componenței fiecărei comisii de specialitate ținând cont, pe cât posibil, de următoarele:

a) reflectarea în fiecare comisie de specialitate a configurației politice a Consiliului Local;

b) opțiunea consilierului local;

c) pregătirea profesională și domeniul în care consilierul local își desfășoară activitatea;

d) în funcție de numărul membrilor Consiliului Local, un consilier local poate face parte din minim una și maxim trei comisii de specialitate din care una este comisia de bază;

e) echilibrul de gen;

f) echilibrul de reprezentare a localităților componente ale Consiliului Local Liebling de către consilieri locali cu domiciliul/reședința în aceste localități.
(3) Pentru desemnarea membrilor comisiilor de specialitate se poate utiliza următorul algoritm, cu titlu de exemplu, prin cuprinderea consilierilor locali în componenţa comisiilor de specialitate, în ordinea crescătoare a numărului de mandate obţinute de fiecare grup şi a numărului comisiei:

	Partidul politic, alianța politică, alianța electorală sau candidatul independent
	Numărul de mandate obținute
	Comisia I
	Comisia II
	Comisia III

	0 
	1 
	2 
	3 
	4 

	A 
	1 
	0
	1 
	0

	B
	1
	0
	1
	0

	B 
	2
	1
	1 
	0

	D 
	4
	1 
	1
	2

	E 
	5
	3
	1
	1 

	Numărul de consilieri locali
	13 
	5 
	5
	3 



(5) Algoritmul presupune alocarea locurilor, pe rând, de la stânga la dreapta, începând cu comisia de specialitate care are cele mai puţine locuri alocate. Exemplul presupune alocarea fiecărui consilier local într-o singură comisie de specialitate. Pentru ca fiecare consilier local să facă parte din două sau trei comisii de specialitate se dublează sau se triplează numărul din coloana 1, aplicând apoi acelaşi algoritm
Art. 23. - (1) Fiecare comisie de specialitate își alege pentru întreg mandatul, prin votul deschis al majorității absolute, câte un președinte și câte un secretar.

(2) Președintele sau secretarul pot fi revocați prin votul majorității absolute din respectiva comisie de specialitate, urmând a se alege un nou președinte sau secretar în condițiile alin. (1).

Art. 24. - (1) Comisiile de specialitate au următoarele atribuții principale:

a) analizează și avizează proiectele de hotărâri ale Consiliului Local;

b) se pronunță sub forma unui raport asupra altor probleme/însărcinări trimise de către Consiliul Local spre analiză.

 (2) Comisiile de specialitate îndeplinesc și alte atribuții stabilite prin regulament, precum și însărcinări date prin hotărâri ale Consiliului Local, dacă acestea au legătură cu domeniile lor de competență.

Art. 25. - (1) Comisiile de specialitate lucrează valabil în prezența majorității absolute și iau hotărâri cu majoritate simplă.

(2) Pot fi membrii ai comisiilor de specialitate numai consilierii locali.

(3) Comisiile de specialitate pot invita să participe la ședințele sale persoanele interesate, reprezentanți ai societăților și/sau ai regiilor autonome înființate prin hotărâri ale Consiliului Local și pot solicita primarului încuviințarea participării, după caz, a administratorului public și/sau a personalului de specialitate din cadrul:

a) aparatului de specialitate al primarului;

b) asociațiilor de dezvoltare intercomunitară sau al structurilor județene cu personalitate juridică ale structurilor asociative ori la nivelul structurilor asociative ale autorităților administrației publice locale recunoscute ca fiind de utilitate publică, angajat în baza acordurilor de cooperare în care unitatea administrativ-teritorială este parte;

c) instituțiilor publice locale;

d) operatorilor de servicii comunitare de utilități publice.

(4) Au dreptul să participe la ședințele comisiilor de specialitate și consilierii locali care sunt membri în alte comisii de specialitate sau persoanele care au făcut propunerile ce stau la baza lucrărilor comisiilor de specialitate.

(5) Ședințele comisiilor de specialitate sunt, de regulă, publice. Președintele comisiei poate hotărî ca la dezbaterile sale să fie prezente și alte persoane interesate sau reprezentanți ai mass-media.

(6) Comisia poate hotărî ca unele ședințe sau dezbaterea unor puncte de pe ordinea de zi să se desfășoare cu ușile închise.

Art. 26. - (1) Președintele comisiei de specialitate are următoarele atribuții principale:

a) asigură reprezentarea comisiei de specialitate în raporturile acesteia cu Consiliul Local, aparatul de specialitate al primarului, organismele prestatoare de servicii publice locale și cu celelalte comisii;
b) convoacă ședințele comisiei de specialitate; 
c) conduce ședințele comisiei de specialitate;

d) invită să participe la lucrările comisiei de specialitate și alte persoane din afară acesteia, în condițiile art. 21 alin. (3);

e) participă la lucrările celorlalte comisii care examinează problemele ce prezintă importanță pentru comisia de specialitate pe care o conduce;

f) susține în ședințele Consiliului Local avizele formulate de comisia de specialitate;

g) anunță rezultatul votării, pe baza datelor comunicate de secretarul comisiei de specialitate;

h) asigură desfășurarea ședințelor în bune condiții putând aplica sancțiunile prevăzute de lege și cele din regulament.
i) îndeplinește orice alte atribuții referitoare la activitatea comisiei de specialitate, prevăzute de lege, de regulament sau stabilite de către Consiliul Local;

j) comunică secretarului general, în termen de trei zile de la desfășurarea ședinței comisiei de specialitate, prezența și procesele-verbale ale fiecărei ședințe ale comisiei de specialitate.

(2) În îndeplinirea atribuției prevăzute la alin. (1) lit. b) președintele comisiei de specialitate realizează convocarea comisiei de specialitate:

a) în ședințe ordinare, în termen de 24 de ore de la convocarea ședințelor ordinare ale Consiliului Local;

b) în ședințe extraordinare, în termen de 24 de ore de la convocarea ședințelor extraordinare ale Consiliului Local sau de îndată, după caz, în funcție de modul de convocare a acestora;

c) ori de câte ori consideră necesar, în ședință extraordinară, cu cel puțin 24 de ore înainte de data ședinței.

(3) Documentul de convocare a ședințelor comisiilor de specialitate conține în mod obligatoriu următoarele:
a) data și ora ședinței:

b) locul de desfășurare a ședinței;

c) proiectul ordinii de zi a ședinței.

Art. 27. - (1) Secretarul comisiei de specialitate îndeplinește următoarele atribuții principale:

a) efectuează apelul nominal și tine evidența participării la ședințe a membrilor comisiei de specialitate;

b) numără voturile și îl informează pe președinte asupra cvorumului necesar pentru adoptarea fiecărei hotărâri și asupra rezultatului votării;

c) asigură redactarea avizelor, a rapoartelor, a proceselor verbale, a altor documente prevăzute de lege precum și alte atribuții de secretariat.

(2) Secretarul comisiei de specialitate îndeplinește orice alte sarcini prevăzute de regulament sau însărcinări stabilite de comisia de specialitate sau de către președintele acesteia.

Art. 28. - (1) Convocarea ședințelor comisiei de specialitate se face de către președintele acesteia cu cel puțin 24 de ore înainte de ședință sau de îndată în cazul ședințelor extraordinare ale comisiilor de specialitate convocate pentru ședințele extraordinare ale Consiliului Local convocate de îndată.

(2) Ordinea de zi se aprobă de comisia de specialitate la propunerea președintelui. Oricare dintre membri comisiei de specialitate poate cere includerea pe ordinea de zi a unor probleme.

(3) Participarea membrilor comisiei de specialitate la ședințele acesteia este obligatorie.

(4) În caz de absență nemotivată la ședința comisiei de specialitate de bază, consilierului în cauză nu i se acorda indemnizația pe ședința respectivă. Dacă absențele continuă, fără a fi motivate, președintele comisiei de specialitate poate aplica sancțiunile disciplinare prevăzute în competenta sa de regulament sau poate propune Consiliului Local aplicarea altor sancțiuni disciplinare prevăzute de lege, inclusiv înlocuirea lui din comisia de specialitate, urmare a unui referat promovat și susținut de către președintele comisiei de specialitate respective.

Art. 29. - Ședințele comisiilor de specialitate se desfășoară de regulă, înaintea ședințelor Consiliului Local, atunci când ordinea de zi a ședinței acestuia cuprinde probleme sau proiecte de hotărâri asupra cărora i se solicită avizul comisiei de specialitate.

Art. 30. - (1) Pentru dezbaterea proiectelor de hotărâri ale Consiliului Local sau a celorlalte probleme repartizate comisiei de specialitate, președintele acesteia va face în cadrul ședinței o scurtă prezentare a problemei aflate pe ordinea de zi, dacă aceasta nu este prezentată de inițiator.

(2) Secretarul comisiei de specialitate va redacta, după caz, avizul sau raportul comisiei de specialitate, pe baza amendamentelor și a propunerilor formulate de membri acesteia, care au fost aprobate cu majoritate simplă.

(3) Avizul comisiei de specialitate asupra unui proiect de hotărâre a Consiliului Local poate fi favorabil sau nefavorabil, în sensul de admitere sau de respingere a acestuia.
(4) Avizul comisiei de specialitate conține, în mod obligatoriu, următoarele:

a) motivarea în fapt și drept a avizului;
b) temeiurile juridice pe baza și în executarea cărora proiectul de hotărâre poate fi adoptat;

c) temeiul legal din Codul administrativ, respectiv temeiul regulamentar în baza cărora comisia de specialitate emite avize;

d) operațiunile administrative și/sau materiale prealabile și/sau ulterioare adoptării hotărârii;

e) mențiunea privind avizarea proiectelor de hotărâre; avizarea poate fi favorabilă cu/fără amendamente sau nefavorabilă; 
f) după caz, amendamentele acceptate;
g) numărul/data înregistrării în registrul privind evidența avizelor/rapoartelor comisiei de specialitate păstrat și completat de către secretarul acesteia;

h) semnătura președintelui și cea a secretarului comisiei de specialitate.

(5) Avizul întocmit potrivit alin. (2) - (4) se prezintă secretarului general, care se va îngriji de multiplicarea și difuzarea acestuia către consilierii locali.

(6) Avizele comisiilor de specialitate sunt consultative în raporturile cu autoritatea deliberativă.

Art. 31. - Votul în comisiile de specialitate este, de regulă, deschis. În anumite situații comisia de specialitate poate hotărî ca votul să fie secret, stabilind de la caz la caz și modalitatea de exprimare a acestuia.

Art. 32. - (1) Lucrările ședințelor comisiei de specialitate se consemnează, prin grija secretarului acesteia, într-un proces-verbal care, după încheierea ședinței, va fi semnat de către președintele și secretarul comisiei de specialitate.

 (2) Președintele poate încuviința ca procesele-verbale ale ședințelor să fie consultate de alte persoane interesate care nu au participat la ședință, cu excepția proceselor-verbale întocmite în ședințele ale căror lucrări s-au desfășurat cu ușile închise, dacă au fost cuprinse pe ordinea de zi proiecte de hotărâri sau propuneri de natura celor prevăzute la art. 55 alin. (3).

Art. 33. - Dacă în urma dezbaterilor din ședința Consiliului Local se impun modificări de fond în conținutul proiectului, președintele de ședință poate hotărî retrimiterea proiectului pentru reexaminare de către comisia sau compartimentul de specialitate care a întocmit avizul, respectiv raportul.

Art. 34. - Activitatea comisiilor de specialitate poate fi verificată printr-o comisie specială stabilită prin hotărâre a Consiliului Local, la cererea a cel puțin o treime din numărul din numărul consilierilor locali în funcție.

Art. 35. Atribuţiile comisiilor de specialitate 
(1) Comisiile de specialitate au următoarele atribuţii principale: 

a) analizează proiectele de hotărâri ale Consiliului local din domeniul lor de activitate; 

b) întocmesc avize asupra proiectelor de hotărâri şi asupra problemelor analizate, pe care le prezintă Consiliului local; 

c) îndeplinesc orice alte atribuţii stabilite prin Regulamentul de organizare şi funcţionare a Consiliului local sau însărcinări date prin hotărâri ale Consiliului local, dacă acestea au legătură cu activitatea lor. 

(2) Consiliul local stabileşte, în termen de 30 de zile de la constituirea Consiliului local, alte atribuţii pe care le pot exercita comisiile de specialitate. 

(3) Consiliul local, pe durata mandatului, poate stabili însărcinări specifice comisiilor de specialitate. 

(4) Comisiile de specialitate adoptă avize cu majoritate simplă.

Art.36. Preşedintele şi secretarul comisiei de specialitate 
(1) Comisiile de specialitate îşi aleg, prin votul deschis al majorităţii absolute a consilierilor locali ce o compun, câte un preşedinte şi câte un secretar. 

(2) Preşedintele comisiei de specialitate are următoarele atribuţii principale: 

a) asigură reprezentarea comisiei în raporturile acesteia cu Consiliul local, aparatul de specialitate al primarului, organismele prestatoare de servicii publice locale şi cu celelalte comisii; 

b)convoacă şedinţele comisiei conform procedurii prevăzute în Regulamentul de organizare şi funcţionare a Consiliului local şi informează secretarul general cu privire la data şi locul şedinţei; 

c) conduce şedinţele comisiei; 

d) susţine în şedinţele Consiliului local avizele formulate de comisie; 

e) anunţă rezultatul votării, pe baza datelor comunicate de secretar; 

f) îndeplineşte orice alte atribuţii referitoare la activitatea comisiei, prevăzute de lege, de regulamentul de organizare şi funcţionare a Consiliului sau stabilite de Consiliul local; 

g) comunică secretarului general în termen rezonabil, până la finalul fiecărei luni calendaristice, prezenţa şi procesele-verbale ale fiecărei şedinţe ale comisiei de specialitate. 

(3) Preşedintele comisiei de specialitate poate propune ca la lucrările comisiei să participe şi alte persoane din afara acesteia, dacă apreciază că este necesar, şi poate participa la lucrările celorlalte comisii care examinează probleme ce prezintă importanţă pentru comisia pe care o conduce. 

(4) Secretarul comisiei îndeplineşte următoarele atribuţii principale: 

a) efectuează apelul nominal şi ţine evidenţa participării la şedinţe a membrilor comisiei; 

b) numără voturile şi îl informează pe preşedinte asupra cvorumului necesar pentru emiterea fiecărui aviz şi asupra rezultatului votării; 

c) asigură redactarea avizelor, a proceselor-verbale şi a altor documente prevăzute de lege; 

d) poate întocmi pontaje de prezenţă la şedinţele de comisie, în cazul în care Consiliul local stabileşte această sarcină prin Regulamentul de organizare şi funcţionare; 

e) îndeplineşte orice alte sarcini prevăzute de Regulamentul de organizare şi funcţionare a Consiliului local sau însărcinări stabilite de comisie sau de către preşedintele acesteia.

Art. 37. Funcţionarea comisiilor de specialitate 
(1) Comisiile de specialitate lucrează în plen şi deliberează cu votul majorităţii simple a membrilor lor. Prevederile art. 26, alin. (1) se aplică în mod corespunzător. 

(2) Participarea membrilor comisiei la şedinţele acesteia este obligatorie. Dacă absenţele continuă, fără a fi motivate, preşedintele comisiei poate propune Consiliului local aplicarea sancţiunilor prevăzute. 

(3) Comisia poate invita să participe la şedinţele sale specialişti din cadrul aparatului de specialitate al primarului sau din afara acestuia. Au dreptul să participe la şedinţele comisiei şi iniţiatorii propunerilor ce stau la baza lucrărilor comisiei. Comisia poate invita şi alte persoane care să participe la dezbateri. 

(4) Şedinţele comisiei de specialitate sunt, de regulă, publice. 

(5) Comisia poate hotărî ca unele şedinţe sau dezbaterea unor puncte de pe ordinea de zi să se desfăşoare cu uşile închise. 

(6) Convocarea şedinţelor comisiei se face de către preşedintele acesteia cu cel puţin 3 zile înainte sau de îndată, în situaţia şedinţelor convocate în condiţiile art. 22, alin. (2). 

(7) Documentul de convocare a şedinţelor comisiilor de specialitate conţine în mod obligatoriu următoarele elemente: 

a) data şi ora şedinţei; 

b) locul de desfăşurare a şedinţei; 

c) proiectul ordinii de zi a şedinţei. 

(8) Ordinea de zi se aprobă de comisie la propunerea preşedintelui. Oricare dintre membrii comisiei poate cere includerea pe ordinea de zi a unor probleme. 

(9) Şedinţele comisiilor de specialitate se desfăşoară înaintea şedinţelor Consiliului local, atunci când ordinea de zi a şedinţei acestuia cuprinde sarcini sau proiecte de hotărâri asupra cărora i se solicită avizul.

(10) Pentru dezbaterea proiectelor de hotărâri sau a celorlalte probleme repartizate comisiei de către secretarul general, preşedintele acesteia desemnează un consilier local care prezintă în cadrul şedinţei proiectele şi, după caz, celelalte probleme aflate pe ordinea de zi, care nu sunt prezentate de iniţiator. 

(11) Secretarul comisiei sau, în lipsa acestuia, consilierul local desemnat în conformitate cu alin. (10) întocmeşte avizul, cu caracter consultativ, al comisiei, pe baza amendamentelor şi a propunerilor formulate de membrii acesteia, care au fost aprobate cu majoritatea voturilor consilierilor locali prezenţi. 

(12) Avizele întocmite de comisie cuprind separat, cu motivarea necesară, atât amendamentele şi propunerile acceptate, cât şi cele respinse. 

(13) Avizul comisiei de specialitate al cărui format se regăseşte în anexa nr. 4 la prezentul regulament, conţine, în mod obligatoriu, următoarele: 

a) motivarea avizului; 

b) menţiunea cu privire la avizul asupra proiectului de hotărâre, respectiv avizare favorabilă cu/fără amendamente sau avizare nefavorabilă; 

c) numărul/data înregistrării în registrul privind evidenţa avizelor/rapoartelor comisiei de specialitate, păstrat şi completat de către secretarul acesteia; 

d) semnătura preşedintelui şi cea a secretarului comisiei de specialitate. 

(14) Avizele întocmite se înregistrează într-un registru special, al cărui format se regăseşte în anexa nr. 5 la prezentul regulament şi sunt prezentate secretarului general al unităţii/subdiviziunii administrativ-teritoriale, care asigură transmiterea acestora către consilierii locali, cel mai târziu înainte de aprobarea ordinii de zi. Formularul adresei prin care comisia de specialitate transmite secretarului general al unităţii/subdiviziunii administrativ-teritoriale documentele produse de aceasta se regăseşte în anexa nr. 3 la prezentul regulament. 

(15) Votul în comisii este, de regulă, deschis. În anumite situaţii comisia poate hotărî ca votul să fie secret, stabilind, de la caz la caz, şi modalitatea de exprimare a acestuia. 

(16) Lucrările şedinţelor comisiei se consemnează, prin grija secretarului acesteia, într-un proces-verbal. După încheierea şedinţei, procesul-verbal este semnat de către preşedintele şi secretarul comisiei. 

(17) Preşedintele poate încuviinţa ca procesele-verbale ale şedinţelor să fie consultate de alte persoane interesate care nu au participat la şedinţă, cu excepţia proceselor-verbale întocmite în şedinţele ale căror lucrări s-au desfăşurat cu uşile închise.

Art. 38. Comisiile speciale şi comisiile mixte 
(1) Consiliile locale pot organiza comisii speciale de analiză şi verificare formate din consilieri locali, pe perioadă determinată, la propunerea unei treimi din numărul consilierilor locali în funcţie sau a primarului. Componenţa, obiectivele şi perioada de desfăşurare a activităţilor acestora se stabilesc prin hotărâre a Consiliului local, adoptată cu majoritate absolută a consilierilor în funcţie. Membrii comisiei acţionează în limitele stabilite prin hotărâre. 

(2) Operaţiunile desfăşurate în cadrul procedurii de constituire a comisiilor speciale, numărul membrilor fiecărei comisii şi modul de stabilire a locurilor ce revin fiecărui grup de consilieri locali sau consilieri locali independenţi, precum şi componenţa nominală a acestora se stabilesc prin hotărâre a Consiliului local. 

(3) Comisia de analiză şi verificare prezintă Consiliului local ori primarului, după caz, la termenul stabilit de acesta, raportul întocmit în urma analizelor şi verificărilor efectuate. Raportul cuprinde, dacă este cazul, propuneri concrete de îmbunătăţire a activităţii în domeniul supus analizei sau verificării. 

(4) Consiliile locale pot organiza, din proprie iniţiativă sau din iniţiativa primarului, după caz, comisii mixte formate din consilieri locali, funcţionari publici şi alţi specialişti, pe perioadă determinată. Componenţa comisiilor mixte, obiectivele şi perioada de desfăşurare a activităţii acestora se stabilesc prin hotărâri ale consiliilor locale. Şedinţele comisiilor mixte sunt publice.

Funcţionarea Consiliului local

SECŢIUNEA 1 
Rolul şi atribuţiile Consiliului local 
Art. 39. Mandatul Consiliului local 
(1) Consiliul local se alege pentru un mandat de 4 ani în condiţiile legii privind alegerea autorităţilor administraţiei publice locale. 

(2) Mandatul Consiliului local se exercită de la data la care Consiliul local este legal constituit până la data la care Consiliul local nou-ales este legal constituit. 

(3) Mandatul Consiliului local poate fi prelungit, prin lege organică, în caz de război sau catastrofă ori alte situaţii expres prevăzute de lege atunci când, din cauza acestor situaţii, nu pot fi organizate alegeri în condiţiile alin. (1). 

Art. 40. Condiţii speciale de exercitare a mandatului aleşilor locali 
(1) Consiliul local ales în cursul unui mandat, ca urmare a dizolvării Consiliului local, încheie mandatul precedentei autorităţi a administraţiei publice locale. 

(2) Consiliul local ales în urma organizării unor noi unităţi administrativ-teritoriale îşi exercită mandatul numai până la organizarea următoarelor alegeri locale generale. 

Art. 41. Atribuţiile Consiliului local 
(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. 

(2) Consiliul local exercită următoarele categorii de atribuţii: 

a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local; 

b) atribuţii privind dezvoltarea economico-socială şi de mediu a comunei, oraşului sau municipiului; 

c) atribuţii privind administrarea domeniului public şi privat al comunei, oraşului sau municipiului; 

d) atribuţii privind gestionarea serviciilor de interes local; 

e) atribuţii privind cooperarea interinstituţională pe plan intern şi extern. 

(3) În exercitarea atribuţiilor prevăzute la alin. (2), lit. a), Consiliul local: 

a) aprobă statutul comunei, oraşului sau municipiului, precum şi Regulamentul de organizare şi funcţionare a Consiliului local; 

b) alege viceprimarul/viceprimarii, din rândul consilierilor locali, la propunerea primarului sau a consilierilor locali, în condiţiile art. 11, alin. (2); 

c) aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora; 

d) exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii; 

e) hotărăşte înfiinţarea sau reorganizarea de instituţii, servicii publice, societăţi şi regii autonome, în condiţiile legii. 

(4) În exercitarea atribuţiilor prevăzute la alin. (2), lit. b), Consiliul local:

a) aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar; 

b) aprobă, la propunerea primarului, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare, în numele unităţii administrativ-teritoriale, în condiţiile legii; 

c) stabileşte şi aprobă impozitele şi taxele locale, în condiţiile legii; 

d) aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii; 

e) aprobă strategiile privind dezvoltarea economică, socială şi de mediu a unităţii administrativ-teritoriale; 

f) asigură un mediu favorabil înfiinţării şi/sau dezvoltării afacerilor, inclusiv prin valorificarea patrimoniului existent, precum şi prin realizarea de noi investiţii care să contribuie la îndeplinirea programelor de dezvoltare economică, regională şi locală; 

g) asigură realizarea lucrărilor şi ia măsurile necesare implementării şi conformării cu prevederile angajamentelor asumate de România în calitate de stat membru al Uniunii Europene în domeniul protecţiei mediului şi gospodăririi apelor pentru serviciile furnizate cetăţenilor. 

(5) Dacă bugetul unităţii administrativ-teritoriale, prevăzut la alin. (4), lit. a), nu poate fi adoptat după două şedinţe consecutive, care au loc la un interval de cel mult 7 zile, activitatea se desfăşoară pe baza bugetului anului precedent până la adoptarea noului buget, dar nu mai târziu de 45 de zile de la data publicării legii bugetului de stat în Monitorul Oficial al României, Partea I. 

(6) În exercitarea atribuţiilor prevăzute la alin. (2), lit. c), Consiliul local: 

a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii; 

b) hotărăşte vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, oraşului sau municipiului, după caz, în condiţiile legii; 

c) avizează sau aprobă, în condiţiile legii, documentaţiile de amenajare a teritoriului şi urbanism ale localităţilor; 

d) atribuie sau schimbă, în condiţiile legii, denumiri de străzi, de pieţe şi de orice alte obiective de interes public local.

(7) În exercitarea atribuţiilor prevăzute la alin. (2), lit. d), Consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: 

a) educaţia; 

b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială; 

c) sănătatea; 

d) cultura; 

e) tineretul; 

f) sportul; 

g) ordinea publică; 

h) situaţiile de urgenţă; 

i) protecţia şi refacerea mediului; 

j) conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale; 

k) dezvoltarea urbană; 

l) evidenţa persoanelor; 

m) podurile şi drumurile publice; 

n) serviciile comunitare de utilităţi publice de interes local;

o) serviciile de urgenţă de tip salvamont, salvamar şi de prim ajutor; 

p) activităţile de administraţie social-comunitară; 

q) locuinţele sociale şi celelalte unităţi locative aflate în proprietatea unităţii administrativ-teritoriale sau în administrarea sa; 

r) punerea în valoare, în interesul colectivităţii locale, a resurselor naturale de pe raza unităţii administrativ-teritoriale; 

s) alte servicii publice de interes local stabilite prin lege. 

(8) În exercitarea atribuţiilor prevăzute la alin. (2), lit. d), Consiliul local: 

a) sprijină, în condiţiile legii, activitatea cultelor religioase; 

b) aprobă construirea locuinţelor sociale, criteriile pentru repartizarea locuinţelor sociale şi a utilităţilor locative aflate în proprietatea sau în administrarea sa. 

(9) În exercitarea atribuţiilor prevăzute la alin. (2), lit. e), Consiliul local: 

a) hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local; 

b) hotărăşte, în condiţiile legii, înfrăţirea comunei, oraşului sau municipiului cu unităţi administrativ-teritoriale din alte ţări; 

c) hotărăşte, în condiţiile legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune. 

(10) În exercitarea atribuţiilor prevăzute la alin. (2), lit. a), b) şi d), Consiliul local: 

a) poate asigura, în tot sau în parte, cu acordul titularului dreptului de proprietate sau al celui de administrare, lucrările şi fondurile necesare pentru reabilitarea, dotarea şi funcţionarea clădirilor în care îşi desfăşoară activitatea autorităţi sau instituţii publice a căror activitate prezintă un interes local. Bunurile achiziţionate pentru dotări rămân în proprietatea unităţii administrativ-teritoriale; 

b) poate asigura, în tot sau în parte, cu acordul instituţiei sau autorităţii publice titulare a dreptului de proprietate sau de administrare, lucrări de amenajare, dotare şi întreţinere a clădirilor sau terenurilor aflate în proprietatea publică sau privată a statului, în scopul creşterii nivelului de atractivitate turistică a unităţii administrativ-teritoriale, cu condiţia ca, prin acordul exprimat, titularul dreptului să permită accesul publicului în spaţiile astfel îmbunătăţite pe o perioadă de minimum 5 ani. Bunurile achiziţionate pentru dotări rămân în proprietatea unităţii administrativ-teritoriale.

(11) Pentru realizarea atribuţiilor prevăzute la alin. (2) Consiliul local poate solicita informări şi rapoarte de la primar, viceprimar şi de la conducătorii organismelor prestatoare de servicii publice şi de utilitate publică de interes local. 

(12) Consiliul local hotărăşte acordarea unor sporuri şi a altor facilităţi, potrivit legii, personalului angajat în cadrul aparatului de specialitate al primarului şi serviciilor publice de interes local. 

(13) Consiliul local poate conferi persoanelor fizice române sau străine cu merite deosebite titlul de cetăţean de onoare al comunei, oraşului sau municipiului, în baza unui regulament propriu. Prin acest regulament se stabilesc şi condiţiile retragerii titlului conferit. Acest regulament poate fi parte integrantă a statutului unităţii administrativ-teritoriale. 

(14) Consiliul local îndeplineşte orice alte atribuţii, în toate domeniile de interes local, cu excepţia celor date în mod expres în competenţa altor autorităţi publice, precum şi orice alte atribuţii stabilite prin lege. 

SECŢIUNEA a 2-a 
Funcţionarea Consiliului local 
Art. 42. Tipurile de şedinţe ale Consiliului local 
(1) Consiliul Local al comunei Liebling se întruneşte în şedinţe ordinare, cel puţin o dată pe lună, la convocarea primarului.

(2) Consiliul Local al comunei Liebling se poate întruni şi în şedinţe extraordinare la convocarea: 

a) primarului; 

b) a cel puţin unei treimi din numărul consilierilor locali în funcţie; 

c) primarului, ca urmare a solicitării prefectului, în cazuri care necesită adoptarea de măsuri imediate pentru gestionarea situaţiilor de criză sau de urgenţă. 

Art. 43. Convocarea şedinţelor Consiliului local 
(1) Consiliul Local al comunei Liebling se convoacă după cum urmează: 

a) prin dispoziţie a primarului, în cazurile prevăzute la art. 22, alin. (1), alin. (2), lit. a) şi c); 

b) prin convocare semnată de către consilierii locali care au această iniţiativă, în cazul prevăzut la art. 22, alin. (2), lit. b). Formatul modelului orientativ de convocare se regăseşte în anexa nr. 6 la prezentul regulament. 

(2) Consilierii locali sunt convocaţi, prin grija secretarului general, cel târziu în ziua ulterioară primirii de către acesta a dispoziţiei sau documentului de convocare iniţiat de cel puţin o treime din numărul consilierilor locali în funcţie, în una dintre următoarele modalităţi: 

a) în scris; 

b) prin mijloace electronice; 

c) în scris şi prin mijloace electronice. 

(3) Data şedinţei Consiliului local precizată cu ocazia convocării este stabilită cu respectarea modului de calcul al termenelor procedurale, prevăzut de art. 181 din Legea nr. 134/2010 privind Codul de procedură civilă, republicată, cu modificările şi completările ulterioare, astfel: 

a) în termen de 5 zile de la data comunicării dispoziţiei de convocare pentru şedinţele ordinare; 

b) în termen de 3 zile de la data comunicării dispoziţiei sau documentului de convocare pentru şedinţele extraordinare. 

(4) În caz de forţă majoră şi/sau de maximă urgenţă pentru rezolvarea intereselor locuitorilor comunei, ai oraşului sau ai municipiului/subdiviziunii administrativ-teritoriale ori în alte situaţii stabilite de regulamentul de organizare şi funcţionare a Consiliului local, convocarea acestuia pentru şedinţa extraordinară, prin excepţie de la prevederile alin. (3), lit. b), se face de îndată.

(5) Documentul de convocare cuprinde obligatoriu următoarele informaţii despre şedinţă: 

a) data şi ora desfăşurării; 

b) modalitatea de desfăşurare; 

c) locul desfăşurării în cazul şedinţelor desfăşurate cu participarea fizică a consilierilor locali sau aplicaţiile electronice folosite, în cazul şedinţelor desfăşurate prin mijloace electronice; 

d) proiectul ordinii de zi; 

e) materialele înscrise pe proiectul ordinii de zi; 

f) modalitatea prin care sunt puse la dispoziţia consilierilor locali, potrivit opţiunilor acestora, materialele înscrise pe proiectul ordinii de zi; 

g) indicarea comisiilor de specialitate cărora le-au fost trimise spre avizare proiectele de hotărâri; 

h) invitaţia de a formula şi depune amendamente asupra proiectelor de hotărâri. 

(6) Secretarul general transmite prefectului, sub semnătura sa, evidenţa prezenţei consilierilor locali la convocările pentru şedinţele care nu s-au putut desfăşura din lipsa cvorumului, în termen de 3 zile de la data convocării. Evidenţa transmisă prefectului precizează şi situaţiile în care, drept urmare a ultimei absenţe, a intervenit cazul de încetare de drept a mandatului prevăzut la art. 55, alin. (2), lit. e). 

(7) În toate cazurile, convocarea se consemnează în procesul-verbal al şedinţei.

Art. 44. Ordinea de zi 
(1) Proiectul ordinii de zi se redactează de către secretarul general şi compartimentele de resort din cadrul aparatului de specialitate al primarului, ca anexă la documentul de convocare la propunerea primarului sau a consilierilor locali, după caz, în condiţiile legii.

(2) Este obligatorie înscrierea pe proiectul ordinii de zi a proiectelor de hotărâri care îndeplinesc condiţiile prevăzute la art. 25, alin. (10). 

(3) Proiectul ordinii de zi a şedinţei Consiliului local poate cuprinde: 

a) aprobarea procesului-verbal al şedinţei anterioare; 

b) proiecte de hotărâri, cu menţionarea: numărului de înregistrare, a titlului şi a iniţiatorului, potrivit anexei la prezentul regulament; 

c) rapoarte ale primarului, ale viceprimarului, ale consilierilor locali, ale comisiilor de specialitate, ale comisiilor speciale sau mixte; 

d) rapoarte sau informări ale conducătorilor organismelor prestatoare de servicii publice şi de utilitate publică, după caz; 

e) întrebări, interpelări, răspunsuri; 

f) petiţii; 

g) orice alte probleme de interes local. 

(4) Proiectul ordinii de zi a şedinţei Consiliului local se aduce la cunoştinţa locuitorilor comunei prin mass-media, prin afişarea pe pagina de internet a unităţii administrativ-teritoriale sau prin orice alt mijloc de publicitate. 

(5) Scoaterea unui proiect de hotărâre de pe proiectul ordinii de zi se face în situaţia în care acesta nu îndeplineşte condiţiile prevăzute la art. 25, alin. (10) sau numai cu acordul iniţiatorului, dacă acesta îndeplineşte condiţiile prevăzute la art. 25, alin. (10). 

(6) Ordinea de zi a şedinţei se aprobă cu majoritate simplă, la propunerea celui/celor care a/au cerut convocarea Consiliului local. 

(7) Suplimentarea ordinii de zi se aprobă numai pentru probleme urgente cu majoritate simplă. 

(8) În cazul neaprobării proiectului ordinii de zi, în condiţiile prevăzute la alin. (6), nu se acordă indemnizaţia cuvenită consilierilor locali pentru şedinţa respectivă.

Art. 45. Proiectele de hotărâri ale Consiliului local 
(1) Proiectele de hotărâri pot fi iniţiate de primar, de consilierii locali sau de cetăţeni. Elaborarea proiectelor se face de cei care le propun, cu sprijinul secretarului general şi al compartimentelor de resort din cadrul aparatului de specialitate al primarului. 

(2) La elaborarea proiectelor de hotărâri ale Consiliului local se vor respecta prevederile Regulamentului privind măsurile metodologice referitoare la circulaţia proiectelor de hotărâri ale Consiliului local adoptat prin Hotărârea Consiliului local. 

(3) Proiectele de hotărâri şi referatele de aprobare a acestora se redactează în conformitate cu normele de tehnică legislativă. 

(4) Proiectele de hotărâri ale Consiliului local însoţite de referatele de aprobare a acestora şi de alte documente de prezentare şi de motivare se înregistrează într-un registru special, al cărui format se regăseşte în anexa la prezentul regulament şi se transmit de secretarul general: 

a) compartimentelor de resort din cadrul aparatului de specialitate al primarului în vederea analizării şi întocmirii rapoartelor de specialitate; 

b) comisiilor de specialitate ale Consiliului local în vederea dezbaterii şi întocmirii avizelor. 

(5) Nominalizarea compartimentelor de resort şi a comisiilor de specialitate cărora li se transmit proiectele de hotărâri ale Consiliului local, precum şi celelalte documente, potrivit prevederilor alin. (4), se face de către primar împreună cu secretarul general. 

(6) Odată cu transmiterea proiectelor de hotărâri se comunică şi data de depunere a rapoartelor şi a avizelor, avându-se grijă ca rapoartele compartimentelor de resort să poată fi transmise şi comisiilor de specialitate înainte de pronunţarea acestora. Formatul adresei prin care secretarul general al unităţii administrativ-teritoriale transmite comisiei de specialitate documentele spre analiză se regăseşte în anexa la prezentul regulament. 

(7) După examinarea proiectului de hotărâre, comisia de specialitate a Consiliului local emite un aviz cu privire la adoptarea sau, după caz, respingerea proiectului.

(8) Avizul comisiei de specialitate poate fi favorabil sau nefavorabil. Dacă avizul este favorabil, se pot formula amendamente în cadrul comisiei de specialitate. Amendamentele adoptate în cadrul comisiei de specialitate însoţesc proiectul de hotărâre care se dezbate în şedinţa Consiliului local. 

(9) Avizul comisiei şi amendamentele formulate în cadrul acesteia, după caz, se transmit secretarului general care dispune măsurile corespunzătoare înaintării lui către consilierii locali şi către iniţiatori, după caz, cel mai târziu în ziua şedinţei. 

(10) Fiecare proiect de hotărâre înscris pe ordinea de zi a şedinţei Consiliului local este supus dezbaterii numai dacă este însoţit de: 

a) referatul de aprobare, ca instrument de prezentare şi motivare, semnat de iniţiator; 

b) rapoartele compartimentelor de resort din cadrul aparatului de specialitate al primarului; 

c) avizele cu caracter consultativ ale comisiilor de specialitate ale Consiliului local; 

d) alte documente prevăzute de legislaţia specială. 

(11) Secretarul general asigură îndeplinirea condiţiilor de la alin. (10) şi aduce la cunoştinţa Consiliului local cazul neîndeplinirii acestora înainte de adoptarea ordinii de zi. 

(12) Rapoartele şi avizele prevăzute la alin. (10) trebuie întocmite în termenul prevăzut la alin. (6), dar nu mai târziu de 30 de zile de la înregistrarea proiectelor de hotărâre propuse pentru a fi înscrise pe proiectul ordinii de zi a şedinţelor ordinare ale Consiliului local, respectiv în termen de cel mult 3 zile de la înregistrarea proiectelor de hotărâre propuse a fi înscrise pe proiectul ordinii de zi a şedinţelor extraordinare. În situaţia şedinţelor extraordinare convocate de îndată, rapoartele compartimentelor de specialitate se întocmesc în procedură de urgenţă, cel târziu odată cu proiectul hotărârii. 

(13) Iniţiatorul proiectului îl poate retrage sau poate renunţa, în orice moment, la susţinerea acestuia.

Art. 46. Cvorumul şedinţelor Consiliului local 
(1) Şedinţele Consiliului local se desfăşoară legal în prezenţa majorităţii consilierilor locali în funcţie. Se consideră prezenţi la şedinţă şi consilierii locali care participă prin utilizarea oricăror mijloace electronice. 

(2) Prezenţa consilierilor locali la şedinţă este obligatorie, cu excepţia cazului în care aceştia absentează motivat. Absenţa este considerată motivată dacă se face dovada că aceasta a intervenit din cauza: 

a) unei boli care a necesitat spitalizarea sau a unei stări de sănătate pentru care s-a eliberat certificat de concediu medical; 

b) unei deplasări în străinătate; 

c) unor evenimente de forţă majoră; 

d) în cazul decesului soţiei/soţului consilierului local sau al unei rude de până la gradul al II-lea a consilierului local ales ori al soţiei/soţului acestuia, inclusive; 

e) concediului de odihnă; 

f) în cazul căsătoriei consilierului local sau al unei rude de până la gradul al II-lea a consilierului local inclusiv; 

g) în cazul botezului unei rude de până la gradul al III-lea a consilierului local inclusiv; 

h) unei delegaţii în interesul comunităţii locale sau în interesul serviciului; 

i) participării la cursuri de pregătire, formare şi perfecţionare profesională; 

(3) Consilierul care întârzie mai mult de 15 minute la ședințele ordinare și extraordinare ale Consiliului este considerat absent nemotivat; 

(4) Consilierul local care absentează nemotivat de două ori consecutiv la şedinţele Consiliului local este sancţionat. 

(5) Consilierii locali sunt obligaţi să îşi înregistreze prezenţa în evidenţa ţinută de secretarul general. 

(6) Consilierul local care nu poate lua parte la şedinţă este obligat să aducă această situaţie la cunoştinţa secretarului general.

Art. 47. Desfăşurarea şedinţelor Consiliului local 
(1) Şedinţele Consiliului local sunt publice. Acestea se pot desfăşura cu participarea fizică a consilierilor sau în sistem online, prin utilizarea oricăror mijloace electronice (exemplu: WhatsApp, Zoom etc.), comunicate în documentul de convocare prevăzut la art. 23, alin. (5). 

(2) Caracterul public al şedinţelor Consiliului local este dat de: 

a) accesul celor interesaţi, în condiţiile legii, la procesele-verbale ale şedinţelor Consiliului local; 

b) accesul celor interesaţi, în condiţiile legii, la proiectele de hotărâri, la hotărârile Consiliului local, precum şi la instrumentele de prezentare şi de motivare a acestora; 

c) posibilitatea cetăţenilor cu domiciliul sau reşedinţa în unitatea administrativ-teritorială respectivă de a asista la şedinţele Consiliului local şi/sau de a le urmări pe internet, în condiţiile regulamentului de organizare şi funcţionare a Consiliului local.
d) sunt interzise orice mijloace de înregistrare audio-video ale ședințelor de consiliu sau ale ședințelor comisiilor de specialitate de către participanți sau consilieri locali, în afara mijloacelor aprobate, respectiv doar de firme autorizate aprobate de Consiliu Local Liebling, încălcarea dispozițiilor referitoare la înregistrarea neautorizată se sancționează conform prevederilor legale, cu amendă sau sesizarea organelor abilitate să ia măsuri. 
(3) Primarul participă la şedinţele Consiliului local şi dispune măsurile necesare pentru pregătirea şi desfăşurarea în bune condiţii a acestora. 

(4) Lucrările şedinţelor se desfăşoară în limba română. Documentele şedinţelor de consiliu local se întocmesc şi se aduc la cunoştinţa publică în limba română. 

(5) La lucrările Consiliului local pot asista şi lua cuvântul, fără drept de vot, prefectul, preşedintele Consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, conducătorii serviciilor publice deconcentrate ale ministerelor şi ale celorlalte organe centrale, conducătorii compartimentelor de resort şi conducătorii organismelor prestatoare de servicii publice sau de utilitate publică din unităţile administrativ-teritoriale, în problemele ce privesc domeniile lor de responsabilitate, precum şi alte persoane interesate, în condiţiile prevăzute în Regulamentul de organizare şi funcţionare a Consiliului local. Preşedintele de şedinţă poate oferi invitaţilor posibilitatea de a se exprima cu privire la problemele aflate pe ordinea de zi. 

(6) Dezbaterea proiectului de hotărâre sau a problemelor se face, de regulă, în ordinea în care acestea sunt înscrise pe ordinea de zi aprobată în conformitate cu prevederile OUG nr. 57/2019, cu modificările şi completările ulterioare, şi ale prezentului regulament de organizare şi funcţionare a Consiliului local. 

(7) Preşedintele de şedinţă este obligat să asigure luarea cuvântului de către iniţiator pentru susţinerea proiectului de hotărâre ori de câte ori acesta o solicită. 

(8) Consilierii locali participă la dezbateri în ordinea înscrierii la cuvânt. Consilierii locali sunt obligaţi ca în cuvântul lor să se refere exclusiv la problema care formează obiectul dezbaterii și au dreptul la o singură luare de cuvânt în acea problemă; 

(9) Preşedintele de şedinţă are dreptul să limiteze durata luărilor de cuvânt, în funcţie de obiectul dezbaterii. În acest scop el poate propune Consiliului local spre aprobare timpul alocat fiecărui vorbitor, precum şi timpul total de dezbatere a proiectului. 

(10) Preşedintele de şedinţă permite oricând unui consilier local să răspundă într-o problemă de ordin personal, în probleme prevăzute de regulamentul de organizare şi funcţionare a Consiliului sau atunci când a fost nominalizat de un alt vorbitor. 

(11) Preşedintele de şedinţă sau reprezentantul oricărui grup de consilieri locali poate propune încheierea dezbaterii unei probleme puse în discuţia Consiliului local. Propunerea de încheiere a dezbaterii se supune votului, iar discuţiile se sistează dacă propunerea este adoptată cu majoritate simplă. 

(12) Este interzisă adresarea de insulte sau calomnii de către consilierii locali prezenţi la şedinţă, precum şi dialogul dintre vorbitori şi persoanele aflate în sală. 

(13) Asupra proiectelor de hotărâri au loc dezbateri generale şi pe articole, consilierii locali, precum şi ceilalţi iniţiatori prezenţi la şedinţă putând formula amendamente de fond sau de formă. 

(14) Amendamentele se formulează în scris şi se pot depune de către primar, oricare dintre consilierii locali, un grup de consilieri locali sau o comisie de specialitate. Iniţiatorul unui amendament îl poate retrage sau poate renunţa la susţinerea acestuia, în orice moment. În acest caz, amendamentul nu se mai supune la vot. 

(15) Pentru a putea fi dezbătut amendamentul, acesta trebuie depus la secretarul general cel mai târziu în ziua şedinţei Consiliului local. 

(16) Amendamentele la proiectele de hotărâri ale Consiliului local se transmit în formă scrisă şi conţin următoarele elemente, potrivit anexei nr. 10 la prezentul regulament: 

a) iniţiatorul sau iniţiatorii; 

b) numărul de înregistrare şi titlul proiectului de hotărâre a Consiliului local pentru care se depune amendamentul; 

c) tipul amendamentului: modificare sau completare; 

d) textul iniţial; 

e) textul amendamentului formulat; 

f) motivaţia amendamentului; 

g) semnătura persoanei care propune amendamentul. 

(17) Secretarul general numerotează amendamentele depuse pentru fiecare proiect de hotărâre a Consiliului local în ordine crescătoare a articolelor din cadrul proiectului de hotărâre a Consiliului local. Secretarul general numerotează amendamentele depuse ţinând cont de ordinea textelor asupra cărora se formulează amendamente în cadrul proiectului de hotărâre a Consiliului local. În cazul în care două sau mai multe amendamente se referă la acelaşi text din cadrul proiectului de hotărâre a Consiliului local, acestea se numerotează în ordinea în care au fost primite de către secretarul general. 

(18) În timpul dezbaterilor se pot formula amendamente verbale care să vizeze corelări tehnico-legislative, gramaticale sau lingvistice la proiectul de hotărâre a consiliului local. Astfel:

a) conţinutul amendamentelor verbale se menţionează în procesul-verbal de ședinţă;

b) asupra amendamentelor verbale care vizează corelări tehnico-legislative, gramaticale sau lingvistice, formulate în timpul dezbaterilor, iniţiatorul are dreptul de a exprima un punct de vedere.

(19) Amendamentele se supun votului Consiliului local în ordinea numerotării lor. Dacă s-a adoptat un amendament, celelalte amendamente care cuprind prevederi contrare amendamentului adoptat se socotesc respinse fără a mai fi supuse votului. 

(20) După supunerea la vot a tuturor amendamentelor se supune la vot proiectul de hotărâre a Consiliului local în forma cu amendamente.

(21) Respingerea unui proiect de hotărâre a Consiliului local înscris pe ordinea de zi, precum şi orice supunere la vot a unei propuneri înscrise pe ordinea de zi nu constituie hotărâre a Consiliului local ca act administrativ, în acest caz, menţionându-se doar rezultatul votului în procesul-verbal al şedinţei fără redactarea unei hotărâri a Consiliului local. 

(22) Supunerea la vot în timpul şedinţelor Consiliului local a unei situaţii procedurale prevăzute de regulamentul de organizare şi funcţionare nu constituie hotărâre a Consiliului local ca act administrativ. Menţionarea acestor situaţii procedurale, precum şi rezultatul votului se fac obligatoriu în procesul-verbal al şedinţei. 

(23) Sinteza dezbaterilor din şedinţele Consiliului local, precum şi modul în care şi-a exercitat votul fiecare consilier local în parte se consemnează într-un proces-verbal, semnat de preşedintele de şedinţă şi de secretarul general. 

(24) Preşedintele de şedinţă, împreună cu secretarul general al unităţii administrativ-teritoriale, îşi asumă, prin semnătură, responsabilitatea veridicităţii celor consemnate. 

(25) La începutul fiecărei şedinţe, secretarul general supune spre aprobare procesul-verbal al şedinţei anterioare. Consilierii locali şi primarul au dreptul ca, în cadrul şedinţei curente a Consiliului local, să conteste conţinutul procesului-verbal şi să ceară menţionarea exactă a opiniilor exprimate în şedinţa anterioară. 

(26) Procesul-verbal semnat de preşedintele de şedinţă şi de către secretarul general, precum şi documentele care au fost dezbătute în şedinţa anterioară se depun într-un dosar special al şedinţei respective, care se numerotează şi se sigilează de preşedintele de şedinţă şi de secretarul general, după aprobarea procesului-verbal, sau de către persoana cu atribuţii în acest sens, desemnată în condiţiile legii. 

(27) În termen de 3 zile de la data aprobării procesului-verbal al şedinţei, secretarul general afişează la sediul primăriei şi publică pe pagina de internet a unităţii administrativ-teritoriale o copie a procesului-verbal al şedinţei. 

SECŢIUNEA a 3-a 
Procedura de vot 
Art. 48. Adoptarea hotărârilor Consiliului local 
(1) În exercitarea atribuţiilor ce îi revin, Consiliul local adoptă hotărâri, cu majoritate absolută sau simplă, după caz. 

(2) Prin excepţie de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de Consiliul local cu majoritatea calificată definită la art. 5, lit. dd) din Ordonanţa de urgenţă a Guvernului nr. 57/2019 privin Codul administrativ, cu modificările şi completările ulterioare, de două treimi din numărul consilierilor locali în funcţie. 

(3) Se adoptă cu majoritatea absolută prevăzută la art. 5, lit. cc) din Ordonanţa de urgenţă a Guvernului nr. 57/2019, cu modificările şi completările ulterioare, a consilierilor locali în funcţie următoarele hotărâri ale Consiliului local: 

a) hotărârile privind bugetul local; 

b) hotărârile privind contractarea de împrumuturi, în condiţiile legii; 

c) hotărârile prin care se stabilesc impozite şi taxe locale; 

d) hotărârile privind participarea la programe de dezvoltare judeţeană, regională, zonală sau de cooperare transfrontalieră; 

e) hotărârile privind organizarea şi dezvoltarea urbanistică a localităţilor şi amenajarea teritoriului; 

f) hotărârile privind asocierea sau cooperarea cu alte autorităţi publice, cu persoane juridice române sau străine; 

g) hotărârile privind administrarea patrimoniului; 

h) hotărârile privind participarea cu împrumuturi, capital sau cu bunuri, după caz, în numele şi în interesul colectivităţilor locale, la înfiinţarea, funcţionarea şi dezvoltarea unor organisme prestatoare de servicii publice şi de utilitate publică de interes local; 

i) hotărârile privind aplicarea de sancţiuni, în condiţiile legii, pentru consilierii locali; 

j) alte hotărâri prevăzute de regulamentul de organizare şi funcţionare al Consiliului Local al comunei Liebling.

(4) Consiliul local stabileşte prin majoritatea absolută prevăzută la art. 5, lit. cc) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, care dintre următoarele subiecte se reglementează în Regulamentul de organizare şi funcţionare al Consiliului Local al comunei Liebling: 

a) condiţiile în care preşedintele de şedinţă asigură menţinerea ordinii în cadrul şedinţelor Consiliului local; 

b) alte atribuţii şi însărcinări pe care comisiile de specialitate le pot îndeplini la nivelul Consiliului local; 

c) alte situaţii, faţă de cele prevăzute la art. 26, alin. (2), lit. a)-d), în care Consiliul local consideră absenţă motivată a unui consilier local la şedinţele Consiliului local; 

d) posibilitatea şi modalitatea concretă prin care cetăţenii cu domiciliul sau reşedinţa în unitatea/subdiviziunea administrativ-teritorială respectivă pot să asiste la şedinţele Consiliului local şi/sau să le urmărească pe internet; 

e) condiţiile în care pot participa la lucrările Consiliului local, pot asista şi lua cuvântul, fără drept de vot, în problemele ce privesc domeniile lor de responsabilitate: prefectul, preşedintele Consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, conducătorii serviciilor publice deconcentrate ale ministerelor şi ale celorlalte organe centrale, conducătorii compartimentelor de resort şi conducătorii organismelor prestatoare de servicii publice sau de utilitate publică din unităţile administrativ-teritoriale, precum şi alte persoane interesate; 

f) tipologia problemelor pentru care preşedintele de şedinţă permite oricând unui consilier local să răspundă într-o problemă de ordin personal; 

g) modalitatea de desemnare a consilierilor locali, dintre cei care au participat la şedinţă, care semnează hotărârea Consiliului local, în cazul în care preşedintele de şedinţă refuză, în scris, să semneze, alta decât cea prevăzută la art. 29, alin. (3); 

h) procentul aplicabil de unitatea administrativ-teritorială referitor la indemnizaţia lunară a consilierilor locali care participă la şedinţele ordinare ori la şedinţele extraordinare ale Consiliului local sau ale comisiilor de specialitate. 

(5) Votul consilierilor locali este individual şi poate fi deschis sau secret. 

(6) Votul deschis se exprimă prin oricare dintre următoarele modalităţi: 

a) prin ridicarea mâinii; 

b) prin apel nominal, efectuat de preşedintele de şedinţă; 

c) electronic. 

(7) Consiliul local hotărăşte, la propunerea preşedintelui de şedinţă, ce modalitate de vot se va folosi, în afara cazurilor când prin lege sau prin regulamentul de organizare şi funcţionare se stabileşte o anumită modalitate. 

(8) Consiliul local poate stabili ca unele hotărâri să fie luate prin vot secret. Hotărârile cu caracter individual cu privire la persoane sunt luate întotdeauna prin vot secret, cu excepţiile prevăzute de lege. 

(9) Pentru exercitarea votului secret se folosesc buletine de vot. 

(10) Redactarea buletinelor de vot trebuie să fie fără echivoc. Pentru exprimarea opţiunii se folosesc, de regulă, cuvintele „da“ sau „nu“. 

(11) Buletinele de vot se introduc într-o urnă. La numărarea voturilor nu se iau în calcul buletinele de vot pe care nu a fost exprimată opţiunea consilierului local sau au fost folosite ambele cuvinte prevăzute la alin. (10). 

(12) Abţinerile se numără la voturile împotrivă. 

(13) Votarea prin apel nominal se desfăşoară în modul următor: preşedintele de şedinţă explică obiectul votării şi sensul cuvintelor „pentru“ şi „împotrivă“. Secretarul general va da citire numelui şi prenumelui fiecărui consilier local, în ordine alfabetică. Consilierul local nominalizat se ridică şi propune cuvântul „pentru“ sau „împotrivă“ în funcţie de opţiunea sa. 

(14) Dacă pe parcursul desfăşurării şedinţei nu este întrunită majoritatea legală necesară pentru adoptarea proiectului de hotărâre, preşedintele de şedinţă amână votarea până la întrunirea acesteia. 

(15) Dacă în urma dezbaterilor din şedinţa Consiliului local se impun modificări de fond în conţinutul proiectului de hotărâre, la propunerea primarului, a secretarului sau a consilierilor locali şi cu acordul majorităţii consilierilor locali prezenţi, preşedintele de şedinţă retransmite proiectul de hotărâre, în vederea reexaminării de către iniţiator şi de către compartimentele de specialitate. 

(16) Proiectele de hotărâri respinse de Consiliul local nu pot fi readuse în dezbaterea acestuia în cursul aceleiaşi şedinţe.

Art. 49. Semnarea şi contrasemnarea hotărârilor Consiliului local 
(1) După desfăşurarea şedinţei, hotărârile Consiliului local se semnează de către preşedintele de şedinţă şi se contrasemnează, pentru legalitate, de către secretarul general. 

(2) În cazul în care preşedintele de şedinţă refuză, în scris, să semneze, hotărârea Consiliului local se semnează de cel puţin 2 consilieri locali dintre cei care au participat la şedinţă. 

(3) Modalitatea de desemnare a acestor consilieri se realizează în una dintre următoarele modalităţi: 

a) în funcţie de configuraţia politică de la ultimele alegeri locale;

b) de unul dintre cei mai în vârstă consilieri şi de unul dintre cei mai tineri dintre consilieri locali participanţi la şedinţă; 

c) prin altă modalitate stabilită prin hotărâre a Consiliului local. 

(4) Secretarul general nu contrasemnează hotărârea în cazul în care consideră că aceasta este ilegală. În acest caz, în următoarea şedinţă a Consiliului local depune în scris şi expune în faţa acestuia opinia sa motivată, care se consemnează în procesul-verbal al şedinţei.

SECŢIUNEA a 4-a 
Dispoziţii privind actele administrative adoptate de Consiliul local 
Art. 50. Tipuri de hotărâri adoptate de Consiliul local 
(1) În exercitarea atribuţiilor ce le revin, consiliile locale adoptă hotărâri cu caracter normativ sau individual, a căror evidenţă se ţine într-un registru potrivit anexei nr. 8 la prezentul regulament. 

(2) În organizarea executării sau executării în concret a legii, consiliile locale adoptă sau încheie, după caz, şi alte acte juridice prin care se nasc, se modifică sau se sting drepturi şi obligaţii. 

Art. 51. Comunicarea şi aducerea la cunoştinţa publică a hotărârilor Consiliului local 
(1) Secretarul general comunică hotărârile Consiliului local prefectului în cel mult 10 zile lucrătoare de la data adoptării. 

(2) Hotărârile Consiliului local se comunică primarului. 

(3) Comunicarea, însoţită de eventualele obiecţii motivate cu privire la legalitate, se face în scris de către secretarul general şi se înregistrează într-un registru special destinat acestui scop. 

(4) Hotărârile se aduc la cunoştinţa publică şi se comunică, în condiţiile legii, prin grija secretarului general. 

(5) Hotărârile, documentele şi informaţiile financiare, precum şi alte documente prevăzute de lege se publică, pentru informare, în format electronic şi în Monitorul oficial local. 

Art. 52. Hotărârile Consiliului local cu caracter normativ 
(1) Hotărârile cu caracter normativ devin obligatorii de la data aducerii lor la cunoştinţa publică. 

(2) Aducerea la cunoştinţa publică a hotărârilor cu caracter normativ se face în termen de 5 zile de la data comunicării oficiale către prefect. 

Art. 53. Alte modalităţi de aducere la cunoştinţa publică a hotărârilor Consiliului local cu caracter normativ 
(1) Aducerea la cunoştinţa publică a hotărârilor cu caracter normativ se realizează şi prin: 

a) publicare pe pagina de internet a comunei Liebling; 

b) afişare într-un spaţiu accesibil publicului, stabilit prin dispoziţie a primarului; 

c) publicare în mass-media locală. 

(2) Secretarul general asigură aducerea la cunoştinţa publică, potrivit alin. (1), consemnând pe fiecare hotărâre a Consiliului local în parte, sub semnătura sa, modalitatea utilizată. 

(3) Pentru aducerea la îndeplinire a obligaţiilor ce îi revin secretarului general în vederea intrării în vigoare a hotărârilor Consiliului local, acesta foloseşte la finalul fiecărei hotărâri a Consiliului local cartuşul cu proceduri obligatorii ulterioare adoptării hotărârii Consiliului local din anexa nr. 9 la prezentul regulament. 

(4) Exemplarele hotărârilor Consiliului local care se transmit prefectului, în vederea exercitării controlului de legalitate, conţin în mod obligatoriu cartuşul prevăzut în anexa nr. 9 la prezentul regulament.

Art. 54. Hotărârile Consiliului local cu caracter individual 
(1) Comunicarea hotărârilor cu caracter individual către persoanele cărora li se adresează se face în cel mult 5 zile de la data comunicării oficiale către prefect. 

(2) Hotărârile cu caracter individual produc efecte juridice de la data comunicării către persoanele cărora li se adresează. 

Art. 55. Verificarea legalităţii actelor administrative 
Hotărârile Consiliului local sunt supuse controlului de legalitate exercitat de către prefect conform prevederilor art. 255 din Ordonanţa de urgenţă a Guvernului nr. 57/2019, cu modificările şi completările ulterioare. 

SECŢIUNEA a 5-a 
Dispoziţii privind participarea cetăţenilor la procesul de elaborare şi dezbatere a proiectelor de hotărâri 

Art. 56. Iniţiativa cetăţenească 
(1) Cetăţenii pot propune consiliilor locale pe a căror rază teritorială domiciliază, spre dezbatere şi adoptare, proiecte de hotărâri. 

(2) Promovarea unui proiect de hotărâre se poate face de unul sau de mai mulţi cetăţeni cu drept de vot, dacă acesta este susţinut prin semnături de cel puţin 5% din populaţia cu drept de vot înscrisă în Registrul electoral cu domiciliul sau reşedinţa în unitatea administrativ-teritorială. 

(3) Iniţiatorii depun la secretarul general forma propusă pentru proiectul de hotărâre. Proiectul se afişează spre informare publică prin grija secretarului general. 

(4) Iniţiatorii asigură întocmirea listelor de susţinători pe formulare puse la dispoziţie de secretarul general. 

(5) Listele de susţinători cuprind numele, prenumele şi domiciliul, seria şi numărul actului de identitate şi semnăturile susţinătorilor. 

(6) Listele de susţinători pot fi semnate numai de cetăţenii cu drept de vot înscrişi în Registrul electoral cu domiciliul sau reşedinţa în unitatea administrativ-teritorială al cărei consiliu local urmează să dezbată proiectul de hotărâre în cauză. 

(7) După depunerea documentaţiei şi verificarea acesteia de către secretarul general, proiectul de hotărâre urmează procedurile regulamentare de lucru ale Consiliului local.

Art. 57. Principii şi reguli în asigurarea transparenţei decizionale de către Consiliul local în raporturile cu cetăţenii 
(1) Pentru asigurarea transparenţei decizionale în raporturile cu cetăţenii, Consiliul local va respecta următoarele principii: 

a) informarea publicului asupra problemelor de interes public care urmează să fie dezbătute de Consiliul local, precum şi asupra proiectelor de hotărâre cu caracter normativ; 

b) consultarea cetăţenilor şi a asociaţiilor legal constituite la iniţiativa Consiliului local, în procesul de elaborare a proiectelor de hotărâre cu caracter normativ; 

c) participarea activă a cetăţenilor la luarea deciziilor administrative şi în procesul de elaborare a proiectelor de hotărâre cu caracter normativ. 

(2) Se vor respecta următoarele reguli: 

a) şedinţele Consiliului local sunt publice, în condiţiile legii; 

b) dezbaterile vor fi consemnate în procesul-verbal al şedinţei Consiliului local şi făcute publice, în condiţiile legii; 

c) Hotărârile de Consiliu local adoptate în şedinţele Consiliului local vor fi înregistrate, arhivate şi, după caz, aduse la cunoştinţa publică, în condiţiile legii şi ale Regulamentului de organizare şi funcţionare. 

(3) Prevederile alin. (2) nu se aplică în cazul procesului de elaborare a hotărârilor de consiliu local şi în cel al şedinţelor în care sunt prezentate: 

a) informaţii privind apărarea naţională, siguranţa naţională şi ordinea publică la nivel naţional, precum şi deliberările care fac parte din categoria informaţiilor clasificate, potrivit legii; 

b) valorile, termenele de realizare şi datele tehnico-economice ale activităţilor comerciale sau financiare, dacă publicarea acestora aduce atingere principiului concurenţei loiale, potrivit legii; 

c) datele personale, potrivit Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare.

Art. 58. Dispoziţii privind participarea cetăţenilor la procesul de elaborare şi dezbatere a proiectelor de hotărâri 
(1) În cadrul procedurilor de elaborare a proiectelor de hotărâre cu caracter normativ iniţiatorul are obligaţia, prin intermediul secretarului general, să aducă la cunoştinţa publică un anunţ referitor la elaborarea unui proiect de hotărâre cu caracter normativ. 

(2) Anunţul referitor la elaborarea unui proiect de hotărâre cu caracter normativ va fi adus la cunoştinţa publică, în condiţiile alin. (1), cu cel puţin 30 de zile înainte de supunerea spre analiză, avizare şi adoptare de către autorităţile administraţiei publice locale. Anunţul va cuprinde referatul de aprobare al iniţiatorului privind necesitatea adoptării hotărârii cu caracter normativ propus, textul complet al proiectului de hotărâre cu caracter normativ respectiv, precum şi termenul-limită, locul şi modalitatea în care cei interesaţi pot trimite în scris propuneri, sugestii, opinii cu valoare de recomandare privind proiectul de hotărâre cu caracter normativ. 

(3) Anunţul referitor la elaborarea unui proiect de hotărâre cu caracter normativ cu relevanţă asupra mediului de afaceri se transmite prin grija secretarului general asociaţiilor de afaceri şi altor asociaţii legal constituite, pe domenii specifice de activitate, în termenul prevăzut la alin. (2). 

(4) La publicarea anunţului iniţiatorul proiectului de hotărâre cu caracter normativ va stabili o perioadă de cel puţin 10 zile pentru a primi în scris propuneri, sugestii sau opinii cu privire la proiectul de hotărâre cu caracter normativ supus dezbaterii publice. 

(5) Primarul va desemna o persoană din cadrul aparatului de specialitate, responsabilă pentru relaţia cu societatea civilă, care să primească propunerile, sugestiile şi opiniile persoanelor interesate cu privire la proiectul de hotărâre cu caracter normativ propus. 

(6) Proiectul de hotărâre cu caracter normativ se transmite spre analiză şi avizare autorităţilor publice interesate numai după definitivare, pe baza observaţiilor şi propunerilor formulate potrivit alin. (4). 

(7) Iniţiatorul proiectului de hotărâre cu caracter normativ este obligat să organizeze o întâlnire în care să se dezbată public proiectul de hotărâre cu caracter normativ, dacă acest lucru a fost cerut în scris de către o asociaţie legal constituită sau de către o altă autoritate publică. 

(8) În toate cazurile în care se organizează întâlniri pentru dezbateri publice, acestea trebuie să se desfăşoare în cel mult 10 zile de la publicarea datei şi locului unde urmează să fie organizate. Iniţiatorul proiectului de hotărâre cu caracter normativ trebuie să analizeze toate recomandările referitoare la acesta. 

(9) În cazul reglementării unei situaţii care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public local, proiectele de hotărâre cu caracter normativ se supun adoptării în procedura de urgenţă prevăzută de reglementările în vigoare. 

(10) Pentru proiectele de hotărâre cu caracter normativ propuse prin iniţiativă cetăţenească obligaţiile menţionate la alin. (1), (4) şi (7) se realizează prin grija secretarului general.

(11) Iniţiatorul proiectului de hotărâre cu caracter normativ este obligat să justifice în scris nepreluarea recomandărilor formulate şi înaintate în scris de cetăţeni şi asociaţiile legal constituite ale acestora. 

Art. 59. Participarea persoanelor interesate la lucrările şedinţelor publice ale Consiliului local 
(1) Participarea persoanelor interesate la lucrările şedinţelor publice ale Consiliului local se va face în condiţiile art. 27, cu respectarea prealabilă a următoarelor etape: 

a) anunţul privind şedinţa Consiliului local se afişează la sediul Consiliului local, pe pagina de internet a unităţii/subdiviziunii administrativ-teritoriale sau se transmite către mass-media, după caz, cu cel puţin 3 zile înainte de desfăşurarea şedinţelor ordinare şi cu cel puţin 24 de ore înaintea şedinţelor extraordinare convocate în termen de 3 zile, cu excepţia situaţiilor în care Consiliului local este convocat de îndată în şedinţe extraordinare; 

b) acest anunţ trebuie adus la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la proiectele de hotărâre cu caracter normativ care urmează să fie dezbătute în şedinţa Consiliului local; 

c) anunţul va conţine data, ora şi locul de desfăşurare a şedinţei Consiliului local, precum şi proiectul ordinii de zi. 

(2) Consiliul local poate hotărî ca şedinţele Consiliului local să fie înregistrate. 

Art. 60. Dreptul persoanelor interesate la înregistrările şedinţelor Consiliului local 
În temeiul art. 27, alin. (2), lit. c) şi ale art. 28, alin. (4,) lit. d), înregistrările şedinţelor Consiliului local vor fi făcute publice, la cerere, în condiţiile legislaţiei privind liberul acces la informaţiile de interes public.

Dizolvarea Consiliului local
Art. 61. Situaţiile de dizolvare a Consiliului local 
(1) Consiliul local se dizolvă de drept sau prin referendum local. Consiliul local se dizolvă de drept: 

a) în cazul în care acesta nu se întruneşte cel puţin într-o şedinţă ordinară sau extraordinară, pe durata a patru luni calendaristice consecutive, deşi a fost convocat conform prevederilor legale; 

b) în cazul în care nu a adoptat nicio hotărâre în 3 şedinţe ordinare sau extraordinare ţinute pe durata a patru luni calendaristice consecutive; 

c) în cazul în care numărul consilierilor locali în funcţie este mai mic decât jumătatea numărului membrilor Consiliului local şi nu a putut fi completat cu supleanţi în condiţiile art. 6. 

(2) Primarul, viceprimarul, secretarul general, prefectul sau orice altă persoană interesată sesizează instanţa de contencios administrativ cu privire la cazurile prevăzute la alin. (1). Instanţa analizează situaţia de fapt şi se pronunţă cu privire la dizolvarea Consiliului local. Hotărârea instanţei este definitivă şi se comunică prefectului. 

Art. 62. Referendumul local 
(1) Consiliul local poate fi dizolvat prin referendum local, organizat în condiţiile legii. Referendumul se organizează ca urmare a cererii adresate în acest sens prefectului de cel puţin 25% din numărul cetăţenilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială. 

(2) Cererea cuprinde motivele ce au stat la baza acesteia, numele şi prenumele, data şi locul naşterii, seria şi numărul buletinului sau ale cărţii de identitate şi semnătura olografă ale cetăţenilor care au solicitat organizarea referendumului. 

Art. 63. Organizarea referendumului local 
(1) Cheltuielile pentru organizarea referendumului local se suportă din bugetul unităţii administrativ-teritoriale. 

(2) Referendumul local este organizat de către o comisie numită prin ordin al prefectului, compusă dintr-un reprezentant al prefectului, câte un reprezentant al primarului, al Consiliului local şi un judecător de la judecătoria în a cărei rază teritorială se află unitatea administrativ-teritorială în cauză. Secretariatul comisiei este asigurat de instituţia prefectului. 

(3) Referendumul local este valabil dacă s-au prezentat la urne cel puţin 30% din numărul total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială. Activitatea Consiliului local încetează înainte de termen dacă s-au pronunţat în acest sens cel puţin jumătate plus unu din numărul total al voturilor valabil exprimate, iar rezultatul referendumului a fost validat în condiţiile legii. 

Art. 64. Organizarea alegerilor după dizolvarea Consiliului local sau după validarea rezultatului referendumului 
(1) În termen de maximum 90 de zile de la rămânerea definitivă a hotărârii judecătoreşti prin care s-a constatat dizolvarea Consiliului local sau, după caz, de la validarea rezultatului referendumului se organizează alegeri pentru un nou consiliu local. 

(2) Stabilirea datei pentru organizarea alegerii noului consiliu local se face de către Guvern, la propunerea autorităţilor cu atribuţii în organizarea alegerilor locale, pe baza solicitării prefectului.

Art. 65. Rezolvarea treburilor publice curente în cazul dizolvării Consiliului local 
(1) Până la constituirea noului consiliu local, primarul sau, în absenţa acestuia, secretarul general rezolvă problemele curente ale comunei, oraşului sau municipiului, cu respectarea competenţelor şi atribuţiilor ce îi revin, potrivit legii. 

(2) În situaţia excepţională în care Consiliul local a fost dizolvat în condiţiile art. 45, primarul se află în imposibilitatea exercitării atribuţiilor sale ca urmare a încetării sau suspendării mandatului său ori a altor situaţii prevăzute de lege, iar funcţia de secretar general al unităţii administrativ- teritoriale este vacantă, prefectul numeşte prin ordin o persoană prin detaşare, în condiţiile părţii a VI-a titlul II din Ordonanţa de urgenţă a Guvernului nr. 57/2019, cu modificările şi completările ulterioare, care să exercite atribuţiile de secretar general al unităţii administrativ-teritoriale pentru a rezolva problemele curente ale comunei, oraşului sau municipiului, până la ocuparea funcţiei publice de conducere de secretar general al unităţii administrativ-teritoriale în condiţiile legii. 

(3) Persoana desemnată potrivit prevederilor alin. (2) trebuie să îndeplinească condiţiile de studii şi vechime în specialitatea studiilor necesare pentru ocuparea funcţiei de secretar general al unităţii administrativ-teritoriale prevăzute la partea a III-a titlul VII şi la partea a VI-a titlul II din Ordonanţa de urgenţă a Guvernului nr. 57/2019, cu modificările şi completările ulterioare. 

(4) În situaţia prevăzută la alin. (2), prin excepţie de la prevederile părţii a VI-a titlul II din Ordonanţa de urgenţă a Guvernului nr. 57/2019, cu modificările şi completările ulterioare, concursul pentru ocuparea funcţiei publice de conducere de secretar general al comunei, al oraşului sau al municipiului, după caz, se organizează de instituţia prefectului. 

(5) Numirea în funcţia de secretar general al comunei, al oraşului sau al municipiului, după caz, se face, în situaţia prevăzută la alin. (2) sau în situaţia în care procedura de organizare a concursului a fost demarată anterior situaţiei excepţionale prevăzute la alin. (2), de către prefect, dacă nu a încetat situaţia care a determinat imposibilitatea exercitării atribuţiilor de către primar. 

SECȚIUNEA a 6-a

Alte dispoziții

Art. 66. - Primarul participă la ședințele Consiliului Local și are dreptul să își exprime punctul de vedere asupra tuturor problemelor înscrise pe ordinea de zi. Punctul de vedere al primarului se consemnează, în mod obligatoriu în procesul verbal de ședință.

Art. 67. - (1) Secretarul general participă, în mod obligatoriu, fără drept de vot, la ședințele Consiliului Local. Secretarului general îi revin următoarele atribuții principale:

a) asigură gestionarea procedurilor administrative privind relația dintre Consiliul Local și primar, precum și între aceștia și prefect;

b) asigură îndeplinirea procedurilor de convocare a Consiliului Local, la cererea primarului sau a cel puțin unei treimi din numărul consilierilor locali în funcție;

c) asigură efectuarea lucrărilor de secretariat fie personal ori prin delegarea de către primar a acestor sarcini altor persoane din aparatul de specialitate al primarului;

d) efectuează apelul nominal și ține evidența participării la ședințe a consilierilor locali. La ședințele ordinare și extraordinare ale Consiliului Local, prezența este făcută de secretarul general, iar la ședințele comisiilor de specialitate prezența și evidența participării este transmisă secretarului general de către secretarul comisiei de specialitate respective printr-o listă de prezență care va conține data, prenumele și numele consilierilor locali prezenți precum și semnăturile acestora;
e) consemnează rezultatul votării, pe care îl prezintă președintelui de ședință;

f) informează președintele de ședință cu privire la cvorumul necesar pentru adoptarea fiecărei hotărâri a Consiliului Local;

g) avizează pentru legalitate orice proiect de hotărâre a Consiliului Local; refuzul de avizare se prezintă în scris, conform legii, Consiliului Local/comisiilor de specialitate, iar dacă este cazul, nu contrasemneză hotărârile pe care le consideră ilegale;

h) întocmește procesul-verbal al ședinței Consiliului Local, pune la dispoziția consilierilor locali înaintea fiecărei ședințe procesul-verbal al ședinței anterioare, iar în termen de 3 zile de la terminarea ședinței afișează la sediul Consiliului Local și, după caz, pe pagina de Internet a Primăriei comunei Liebling, o copie a procesului-verbal al ședinței. Acesta va fi transmis consilierilor locali spre consultare prin poșta electronică, după ce, în prealabil, a solicitat acordul președintelui care a condus ședința respectivă asupra conținutului procesului-verbal de ședință; 

i) asigură întocmirea dosarelor de ședință, legarea, numerotarea paginilor, semnarea și sigilarea acestora, procedând la arhivarea acestora la sfârșitul anului calendaristic;

j) coordonează organizarea arhivei și evidența statistică a hotărârilor Consiliului Local;

k) urmărește ca la deliberarea și adoptarea unor hotărâri ale Consiliului Local să nu ia parte consilieri locali care se încadrează în prevederile legale privind conflictul de interese. Îl informează pe președintele de ședință cu privire la asemenea situații și face cunoscute sancțiunile prevăzute de lege în asemenea cazuri;

l) aduce la cunoștința președintelui de ședință, sancțiunile ce pot fi administrate, în temeiul legii și al regulamentului, consilierilor locali care au absentat nemotivat de la ședința comisiei de specialitate întrunită anterior și celor ce absentează nemotivat la ședința curentă a Consiliului Local;

m) contrasemnează, în condițiile legii și ale regulamentului, hotărârile Consiliului Local pe care le consideră legale;

n) poate solicita primarului înscrierea unor probleme în proiectul ordinii de zi a ședințelor Consiliului Local;

o) acordă comisiilor de specialitate și consilierilor locali, la solicitarea acestora, asistență și sprijin de specialitate în desfășurarea activității, inclusiv la redactarea proiectelor de hotărâri ale Consiliului Local. Asemenea obligații revin și aparatului de specialitate al primarului.

p)  asigură comunicarea și publicitatea proiectelor de hotărâre și a hotărârilor Consiliului Local în termenele prevăzute de lege și de regulament.

(2) Secretarul îndeplinește orice alte atribuții stabilite de lege, de regulament sau însărcinări date de primar sau de către Consiliul Local cu privire la buna organizare și desfășurare a ședințelor Consiliului Local ori a comisiilor acestuia.

CAPITOLUL AL III-LEA
FUNCȚIONAREA CONSILIULUI LOCAL
SECȚIUNEA 1

Desfășurarea ședințelor Consiliului Local
Art. 68. - (1) Ședințele Consiliului Local sunt, de regulă, publice. Ședințele de Consiliu Local Liebling se vor înregistra video și transmite pe  pagina oficială de internet a primăriei Comunei Liebling la adresa: www.primarialiebling.ro. În situații excepționale, constatate de către autoritățile abilitate, precum: epidemii, pandemii, fenomene naturale extreme, cutremure, acte de terorism și alte situații similare, ședințele consiliului local se pot desfășura prin mijloace electronice, printr-o platformă on-line de videoconferință. 
(2) Caracterul public al ședințelor Consiliului Local este dat de:

a) accesul celor interesați, în condițiile legii, la procesele-verbale ale ședințelor Consiliului Local;

b) accesul celor interesați, în condițiile legii, la proiectele de hotărâri, la hotărârile Consiliului Local, precum și la instrumentele de prezentare și de motivare a acestora;

c) posibilitatea cetățenilor cu domiciliul sau reședința în comuna Liebling și satele aparținătoare, de a asista la ședințele Consiliului Local și/sau de a le urmări pe internet, în condițiile regulamentului, fără a avea dreptul să înregistreze audio-video sau audio/video ședința la care participă sau să folosească materialele.

(3) La ședințele Consiliului Local, pe lângă primar, consilierii locali și secretarul general mai pot participa doar persoanele invitate de către primar în limita locurilor disponibile într-o parte distinctă a sălii în care are loc ședința Consiliului Local.
(4) În cazul în care ședințele Consiliului Local nu pot fi urmărite pe internet, persoana interesată de participarea la ședința Consiliului Local depune o cerere adresată primarului, care răspunde printr-o adresă motivată respingerea cererii sau printr-o invitație în care sunt menționate obligatoriu următoarele elemente privind conduita persoanei invitate pe care aceasta trebuie să le respecte:
a) în sala de ședință invitații sunt rugați să urmărească în liniște dezbaterile din cadrul ședinței Consiliului Local; 

b) în caz de perturbare a ședințelor, invitatul ar putea fi eliminat din sala de ședință;
c) invitatul poate lua cuvântul doar cu acordul președintelui de ședință, dacă problema discutată în ședință îl privește în mod direct pe invitat sau pe cine acesta reprezintă.
(5) Invitarea persoanelor interesate la ședințele publice ale Consiliului Local se face de către primar în limita locurilor disponibile în sala de ședințe, în ordinea de precădere dată de interesul diferitelor persoane în raport cu proiectul ordinii de zi a ședinței Consiliului Local sau în funcție de ordinea înregistrării cererilor de participare.

(6) Ordinea de precădere nu poate limita accesul mass-media la ședințele publice. 
(7) Consiliul Local poate hotărî, cu votul majorității consilierilor locali prezenți, ca anumite puncte de pe ordinea de zi sau întreaga ședință să se desfășoare cu ușile închise, fără participarea publicului.

(8) Dacă au fost cuprinse pe ordinea de zi proiecte de hotărâri sau propuneri de natura celor prevăzute la art. 55 alin. (3) atunci la dezbaterea acestor puncte de pe ordinea de zi nu este permis accesul publicului, dezbaterile realizându-se cu ușile închise. În acest caz, din procesul-verbal al ședinței ce va fi făcut public se va elimina partea de ședință în care s-au dezbătut respectivele puncte sau, în cazul protejării datelor cu caracter personal, se va elimina partea care ar putea duce la identificarea persoanei în cauză. 
(9) Dezbaterile asupra bugetului local nu se pot realiza cu ușile închise.

Art. 69. - (1) Consiliul Local se întrunește în ședințe ordinare, cel puțin o dată pe lună, la convocarea primarului. 

(2) Consiliul Local se poate întruni și în ședințe extraordinare, la cererea primarului sau a cel puțin unei treimi din numărul consilierilor locali în funcție. 

(3) Convocarea Consiliului Local se face în scris, folosind poșta electronică, prin intermediul secretarului general, cu cel puțin 5 zile înaintea ședințelor ordinare sau cu cel puțin 3 zile înainte de ședințele extraordinare. 

(4) Odată cu notificarea convocării, sunt puse la dispoziția consilierilor locali materialele înscrise pe ordinea de zi. 

(5) În caz de forță majoră și de maximă urgență pentru rezolvarea intereselor locuitorilor sau în alte situații stabilite de regulament, convocarea Consiliului Local se poate face de îndată, telefonic sau folosind aplicațiile mobile de mesagerie instant, materialele înscrise pe ordinea de zi fiind transmise folosind poșta electronică. 

(6) Documentul de convocare cuprinde obligatoriu următoarele informații despre ședință:

a) data, ora și locul desfășurării ședinței;

b) proiectul ordinii de zi;

c) materialele înscrise pe proiectul ordinii de zi;

d) modalitatea prin care sunt puse la dispoziția consilierilor locali, potrivit opțiunilor acestora, materialele înscrise pe proiectul ordinii de zi;

e) indicarea comisiilor de specialitate cărora le-au fost trimise spre avizare proiectele de hotărâri;

f) invitația de a formula și depune amendamente asupra proiectelor de hotărâri.
CAPITOLUL VI
Dispoziţii privind exercitarea mandatului de consilier local
SECŢIUNEA 1 
Exercitarea mandatului de consilier local

Art. 70. Mandatul aleşilor locali 
Mandatul consilierului local este de 4 ani şi se exercită în condiţiile legii. 

Art.71. Mandatarea consilierilor locali pentru reprezentarea intereselor unităţii administrativ-teritoriale 
Consilierii locali împuterniciţi să reprezinte interesele unităţii administrativ-teritoriale în societăţi, regii autonome de interes local şi alte organisme de cooperare sau parteneriat sunt desemnaţi, prin hotărâre a Consiliului local, în condiţiile legii, cu respectarea regimului incompatibilităţilor aplicabil şi a configuraţiei politice de la ultimele alegeri locale. 

Art. 72. Reprezentarea în asociaţiile de dezvoltare intercomunitară şi la nivelul operatorilor regionali 
Comunele sunt reprezentate de drept în adunările generale ale asociaţiilor de dezvoltare intercomunitară şi în adunările generale ale operatorilor regionali şi locali de către primari. Primarii pot delega calitatea lor de reprezentanţi ai unităţilor administrativ-teritoriale în adunările generale viceprimarilor, administratorilor publici, precum şi oricăror alte persoane din aparatul de specialitate al primarului sau din cadrul unei instituţii publice de interes local. 

Art. 73. Suspendarea mandatului de consilier local 
(1) Mandatul de consilier local se suspendă în următoarele situaţii: 

a) a fost dispusă măsura arestării preventive; 

b) a fost dispusă măsura arestului la domiciliu; 

c) a fost însărcinat de către Consiliul din care face parte, de către Guvern sau de către Parlament cu exercitarea unei misiuni în ţară sau în străinătate. 

(2) Măsurile prevăzute la alin. (1), lit. a) şi b) dispuse în condiţiile Legii nr. 135/2010 privind Codul de procedură penală, cu modificările şi completările ulterioare, se comunică de îndată de către instanţa de judecată prefectului care, prin ordin, în termen de maximum 48 de ore de la comunicare, constată suspendarea mandatului. 

(3) Documentele corespunzătoare situaţiei prevăzute la alin. (1), lit. c) se comunică de către emitent, în termen de 5 zile lucrătoare de la desemnare, secretarului general şi primarului, iar în prima şedinţă ulterioară comunicării Consiliul local ia act de această situaţie, prin hotărâre. 

(4) Suspendarea durează până la încetarea situaţiei prevăzute la alin. (1). 

(5) Ordinul de suspendare emis pentru situaţiile prevăzute la alin. (1), lit. a) şi b), respectiv hotărârea prin care se ia act de suspendarea de drept a consilierului în condiţiile alin. (1), lit. c) se comunică de îndată consilierului local, în termen de maximum 48 de ore de la emiterea ordinului, respectiv hotărârii Consiliului, după caz. 

(6) În cazul în care faţă de consilierul local, al cărui mandat a fost suspendat în condiţiile alin. (1), lit. a) şi b), a fost dispusă clasarea ori renunţarea la urmărirea penală sau instanţa judecătorească a dispus achitarea sau încetarea procesului penal, acesta are dreptul la despăgubiri, în condiţiile legii.

Art. 74. Suspendarea mandatului viceprimarului 
(1) Mandatul viceprimarului se suspendă de drept în următoarele situaţii: 

a) a fost dispusă măsura arestării preventive; 

b) a fost dispusă măsura arestului la domiciliu. 

(2) Măsurile prevăzute la alin. (1), dispuse în condiţiile Legii nr. 135/2010 privind Codul de procedură penală, cu modificările şi completările ulterioare, se comunică de îndată de către instanţa de judecată prefectului, care, prin ordin, în termen de maximum 48 de ore de la comunicare, constată suspendarea mandatului. 

(3) Ordinul de suspendare se comunică, în termen de maximum 48 de ore de la emitere, primarului.

(4) Suspendarea durează până la încetarea situaţiei prevăzute la alin. (1). 

(5) În cazul în care faţă de viceprimarul suspendat din funcţie a fost dispusă clasarea ori renunţarea la urmărirea penală sau instanţa judecătorească a dispus achitarea sau încetarea procesului penal, acesta are dreptul, în condiţiile legii, la plata drepturilor salariale corespunzătoare perioadei în care a fost suspendat. 

Art. 75. Încetarea mandatului de consilier local 
(1) Calitatea de consilier local încetează la data declarării ca legal constituit a noului consiliu ales. 

(2) Calitatea de consilier local încetează de drept înainte de expirarea duratei normale a mandatului, în următoarele cazuri: 

a) demisie; 

b) constatarea şi sancţionarea, în condiţiile Legii nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările şi completările ulterioare, a unei stări de incompatibilitate; 

c) schimbarea domiciliului într-o altă unitate administrativ-teritorială, inclusiv ca urmare a reorganizării acesteia; 

d) lipsa nemotivată de la mai mult de 3 şedinţe ordinare şi/sau extraordinare consecutive ale Consiliului, desfăşurate pe durata a trei luni calendaristice; 

e) lipsa nemotivată de la 3 întruniri ale Consiliului, convocate pe durata a 3 luni calendaristice, care determină imposibilitatea desfăşurării, în condiţiile legii, a şedinţelor ordinare şi/sau extraordinare; 

f) imposibilitatea exercitării mandatului pe o perioadă mai mare de 6 luni consecutive, cu excepţia cazurilor prevăzute de lege; 

g) condamnarea, prin hotărâre judecătorească rămasă definitivă, la o pedeapsă privativă de libertate, indiferent de modalitatea de individualizare a executării pedepsei; 

h) punerea sub interdicţie judecătorească; 

i) pierderea drepturilor electorale; 

j) pierderea calităţii de membru al partidului politic sau al organizaţiei minorităţilor naţionale pe a cărei listă a fost ales; 

k) condamnarea prin hotărâre judecătorească rămasă definitivă pentru săvârşirea unei infracţiuni electorale pe durata procesului electoral în cadrul căruia a fost ales, indiferent de pedeapsa aplicată şi de modalitatea de individualizare a executării acesteia; 

l) deces.

(3) Data încetării de drept a mandatului, în cazurile enumerate la alin. (2), lit. a), c)-f) şi l), este data apariţiei evenimentului sau a împlinirii condiţiilor care determină situaţia de încetare, după caz. 

(4) Data încetării de drept a mandatului, în cazul prevăzut la alin. (2), lit. b), în situaţia în care legalitatea raportului de evaluare prin care s-a constatat starea de incompatibilitate nu a fost contestată, este data expirării perioadei în care consilierul local are dreptul să conteste raportul de evaluare, în condiţiile Legii nr. 176/2010, cu modificările şi completările ulterioare. 

(5) Data încetării de drept a mandatului în cazul prevăzut la alin. (2), lit. j) este data comunicării către prefect, secretarul general şi către consilierul local a hotărârii forului competent să decidă asupra excluderii unui membru al partidului politic sau a organizaţiei cetăţenilor aparţinând minorităţilor naţionale pe a cărei listă consilierul local a fost ales, în situaţia în care legalitatea acesteia nu a fost contestată. 

(6) În situaţiile prevăzute la alin. (2), lit. a), c)-f) şi l) constatarea încetării de drept a mandatului de consilier local, precum şi vacanțarea locului de consilier local se realizează printr-o hotărâre de constatare a autorităţii deliberative respective, la propunerea primarului ori, după caz, a oricărui alt ales local, adoptată în prima şedinţă desfăşurată după apariţia evenimentului. Hotărârea autorităţii deliberative este comunicată de îndată judecătoriei competente să valideze mandatul supleantului, în condiţiile art. 8, precum şi consilierului local. Această hotărâre nu se supune la vot, aceasta fiind de constatare a unei stări de fapt. 

(7) Consiliul local are obligaţia de a adopta hotărârea prevăzută la alin. (6) în termen de 30 de zile de la introducerea pe proiectul ordinii de zi a referatului constatator semnat de primar şi de secretarul general cu privire la una dintre situaţiile prevăzute la alin. (2), lit. a), c)-f) şi l). În termen de maximum 10 zile de la expirarea termenului stabilit pentru Consiliul local constatarea încetării mandatului, precum şi vacantarea locului de consilier local se realizează de către prefect prin ordin, în baza referatului constatator comunicat de către secretarul general, în situaţia neadoptării acestei hotărâri de către Consiliul local, după caz. 

(8) În situaţiile prevăzute la alin. (2), lit. b), g)-k), constatarea încetării de drept a mandatului de consilier local, precum şi vacantarea locului de consilier local se fac de către prefect prin ordin, în termen de maximum 30 de zile de la data înştiinţării transmise prefectului de către autoritatea responsabilă de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale sau de către instanţă, după caz. 

(9) Ordinul prefectului emis în situaţiile prevăzute la alin. (7) şi (8) se transmite de îndată judecătoriei competente să valideze mandatul supleantului, în condiţiile art. 8, consilierului local şi secretarului general. 

(10) Hotărârea Consiliului are la bază, pentru situaţiile prevăzute la alin. (2), lit. a), c)-f), h) şi l), un referat constatator, întocmit în maximum 3 zile de la apariţia evenimentului şi semnat de primar şi de secretarul general. Referatul este însoţit de acte justificative. 

(11) Ordinul prefectului are la bază, pentru situaţiile prevăzute la alin. (2), lit. g), i), k), înştiinţările transmise prefectului de către instanţă. 

(12) În cazul prevăzut la alin. (2), lit. j), în termen de 30 de zile de la data comunicării hotărârii forului competent să decidă asupra excluderii unui membru al partidului politic sau a organizaţiei cetăţenilor aparţinând minorităţilor naţionale pe a cărei listă consilierul local a fost ales, prefectul constată, prin ordin, încetarea mandatului consilierului local înainte de expirarea duratei normale a acestuia şi declară vacant locul consilierului local. Ordinul prefectului se transmite de îndată judecătoriei competente să valideze mandatul supleantului, în condiţiile art. 8, consilierului local şi secretarului general.

(13) În cazurile prevăzute la alin. (2), lit. c)-f), hotărârea poate fi atacată de consilierul local în cauză la instanţa de contencios administrativ, în termen de 10 zile de la comunicare. Instanţa se pronunţă în termen de cel mult 30 de zile, nefiind aplicabilă procedura de regularizare a cererii. În acest caz, procedura prealabilă nu se mai efectuează, iar hotărârea primei instanţe este definitivă. 

(14) În toate cazurile, hotărârea instanţei se comunică părţilor, prefectului şi secretarului general, care are obligaţia afişării acesteia la sediul unităţii administrativ-teritoriale, în termen de maximum două zile de la comunicare. 

(15) Funcţia constatată vacantă în condiţiile alin. (6)-(8) se completează cu supleantul desemnat de partidul politic, alianţa politică sau alianţa electorală respectivă, care este validat şi depune jurământul, în condiţiile art. 117 din Ordonanţa de urgenţă a Guvernului nr. 57/2019, cu modificările şi completările ulterioare, ulterior rămânerii definitive a hotărârii instanţei. 

(16) Încetarea mandatului de consilier local în cazul schimbării domiciliului în altă unitate administrativ-teritorială poate interveni numai după efectuarea în actul de identitate al celui în cauză a menţiunii corespunzătoare, de către organul abilitat potrivit legii. 

(17) Încetarea mandatului de consilier local, în cazul demisiei, se constată în prima şedinţă a Consiliului desfăşurată după apariţia evenimentului şi în baza demisiei scrise înaintate secretarului general, primarului şi preşedintelui de şedinţă. Hotărârea Consiliului prin care se ia act de demisie şi se declară vacant locul consilierului local se comunică de îndată judecătoriei competente să valideze mandatul supleantului, în condiţiile art. 8. 

(18) Prevederile alin. (2), lit. g)-i) şi k) devin aplicabile numai după rămânerea definitivă a hotărârii judecătoreşti. În aceste cazuri, data respectivă este şi data la care încetează de drept mandatul.

(19) În situaţia în care este contestată legalitatea actului prevăzut la alin. (4) sau a hotărârii prevăzute la alin. (5), data încetării de drept a mandatului este data rămânerii definitivă a hotărârii judecătoreşti. 

(20) De la data încetării mandatului, consilierul local respectiv: 

a) nu mai poate fi luat în calcul pentru constituirea cvorumului necesar pentru şedinţele autorităţii deliberative din care face parte; 

b) nu mai poate participa la vot în cadrul şedinţelor autorităţii deliberative din care face parte, precum şi în cadrul comisiilor de specialitate organizate de aceasta; 

c) nu mai are dreptul la indemnizaţia lunară. 

Art. 76. Încetarea mandatului de viceprimar ca urmare a încetării mandatului de consilier 
(1) Încetarea mandatului de consilier, în condiţiile art. 54 alin. (2), are ca efect încetarea de drept, la aceeaşi dată, şi a mandatului de viceprimar. 

(2) Mandatul de viceprimar poate înceta înainte de termen în urma eliberării acestuia din funcţie în condiţiile art. 11. 

Drepturile aleşilor locali 
Art. 77. Legitimaţia şi semnul distinctiv ale aleşilor locali 
(1) După alegerea viceprimarului, acestuia i se înmânează legitimaţia, semnată de primar, precum şi un semn distinctiv al calităţii de viceprimar. Legitimaţia viceprimarului este înmânată de către secretarul general. 

(2) După declararea ca legal constituit a Consiliului local, consilierilor în funcţie li se eliberează o legitimaţie care atestă calitatea de membru al Consiliului local, semnată de primar, şi primesc un semn distinctiv al calităţii lor de reprezentanţi aleşi ai colectivităţii locale, pe care au dreptul să îl poarte pe întreaga durată a mandatului. 

(3) Modelul legitimaţiei de viceprimar şi de consilier local şi modelul semnului distinctiv pentru aceştia se stabilesc prin hotărâre a Guvernului. 

(4) Cheltuielile pentru confecţionarea legitimaţiilor, semnelor distinctive, respectiv a eşarfelor se suportă din bugetul local. 

(5) Legitimaţia şi semnul distinctiv se pot păstra, după încetarea mandatului, cu titlu evocativ. 

(6) Eşarfa în culorile drapelului naţional al României se poartă în mod obligatoriu la Ziua Naţională a României, la solemnităţi, recepţii, ceremonii publice şi la celebrarea căsătoriilor, indiferent de locul de desfăşurare a acestora.

Art. 78. Protecţia aleşilor locali 
(1) Libertatea de opinie în exercitarea mandatului alesului local pentru soluţionarea şi gestionarea treburilor publice în interesul colectivităţii locale pe care o reprezintă este garantată. 

(2) Aleşii locali nu pot fi traşi la răspundere juridică pentru opiniile politice exprimate în exercitarea mandatului. 

(3) Reţinerea, dispunerea măsurii arestării preventive, a arestului la domiciliu sau trimiterea în judecată penală a aleşilor locali, precum şi faptele săvârşite care au determinat luarea măsurilor se aduc la cunoştinţă atât autorităţii administraţiei publice din care fac parte, cât şi prefectului, în termen de cel mult 24 de ore, de către organele care au dispus măsurile respective. 

(4) Pe întreaga durată a mandatului, aleşii locali se consideră în exerciţiul autorităţii publice şi se bucură de protecţia prevăzută de lege.

(5) De aceeaşi protecţie prevăzută la alin. (4) beneficiază şi membrii familiei alesului local - soţ, soţie şi copii - în cazul în care agresiunea împotriva acestora urmăreşte nemijlocit exercitarea de presiuni asupra alesului local în legătură cu exercitarea mandatului său. 

Art. 79. Grupurile de consilieri locali 
(1) Consilierii locali se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3. 

(2) Consilierii locali care nu îndeplinesc condiţiile prevăzute la alin. (1) pot constitui un grup prin asociere. 

(3) Grupul de consilieri locali este condus de un lider, ales prin votul deschis al majorităţii membrilor grupului. Denumirea, componenţa şi conducerea grupului politic se transmit secretarului general care informează Consiliul local asupra grupurilor politice formate. 

(4) Prevederile alin. (1) şi (2) se aplică şi consilierilor independenţi. 

(5) Consilierii locali nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în consiliu cu cel puţin un consilier. 

(6) În cazul fuzionării, două sau mai multe partide, care sunt reprezentate în Consiliul local sau care au deja constituite grupuri, pot forma un grup distinct. 

(7) Primarul, în funcţie de disponibilitate, pune la dispoziţia grupurilor politice spaţiile şi logistica necesare desfăşurării activităţilor politice în vederea exercitării atribuţiilor legale şi regulamentare. 

Art. 80. Raporturile de muncă sau de serviciu deţinute anterior 
(1) Pe perioada exercitării mandatului de viceprimar se suspendă contractul de muncă, respectiv raportul de serviciu al acestuia, în cadrul unei instituţii sau autorităţi publice ori în cadrul regiilor autonome sau societăţilor cu capital integral ori majoritar de stat sau al unităţilor administrativ-teritoriale, cu excepţia situaţiilor prevăzute de lege. 

(2) Consilierul local, al cărui raport de serviciu ori contract individual de muncă este suspendat, în condiţiile legii, la data începerii exercitării mandatului, îşi reia activitatea în executarea aceluiaşi raport de serviciu sau contract individual de muncă, după caz, la încetarea mandatului de consilier local. 

(3) Sunt exceptate de la suspendarea contractului de muncă sau a actului de numire cadrele didactice, cercetătorii ştiinţifici, persoanele care deţin funcţii sau desfăşoară activităţi în domeniul creaţiei literar-artistice. 

(4) În funcţiile deţinute de persoanele ale căror contracte de muncă sau acte de numire au fost suspendate potrivit alin. (1) pot fi numite sau angajate alte persoane, numai pe durată determinată. 

(5) La încetarea mandatului de viceprimar, persoanele în cauză îşi reiau activitatea în executarea aceloraşi contracte de muncă sau raporturi de serviciu, după caz. La stabilirea clasei şi a gradului de încadrare se iau în calcul şi perioadele lucrate în funcţiile de demnitate publică alese. 

(6) În cazul în care conducerea persoanei juridice refuză reluarea activităţii în funcţia deţinută anterior alegerii, persoana în cauză se poate adresa instanţei de judecată competente, cererea fiind scutită de taxa de timbru judiciar. 

(7) Persoanelor prevăzute la alin. (1) nu li se poate modifica sau desface contractul de muncă pentru motive ce nu le sunt imputabile timp de 2 ani de la data încetării mandatului, cu excepţiile prevăzute de lege.

Art. 81. Indemnizaţia 
(1) Pentru participarea la şedinţele Consiliului şi ale comisiilor de specialitate, consilierii locali au dreptul la o indemnizaţie lunară. Viceprimarului nu i se acordă indemnizaţie pentru participarea la şedinţe. 

(2) Indemnizaţia lunară pentru consilierii locali care participă la şedinţele ordinare ori la şedinţele extraordinare ale Consiliului local şi ale comisiilor de specialitate este în cuantum de până la 10% din indemnizaţia lunară a primarului, în condiţiile Ordonanţei de urgenţă a Guvernului nr. 57/2019, cu modificările şi completările ulterioare, respectiv ale Regulamentului de organizare şi funcţionare a autorităţii deliberative. 

(3) Consilierii locali au dreptul la indemnizaţia lunară doar dacă participă la cel puţin o şedinţă a autorităţii deliberative şi o şedinţă a comisiei de specialitate, pe lună, desfăşurate în condiţiile legii. 

(4) Consilierii locali au dreptul la decontarea, în condiţiile legii, a cheltuielilor legate de exercitarea mandatului, respectiv plata cheltuielilor de transport, cazare, indemnizaţia de delegare sau deplasare, după caz, precum şi a altor cheltuieli prevăzute de lege, altele decât indemnizaţia prevăzută la alin. (1). 

(5) Indemnizaţia lunară pentru consilierii locali care participă la şedinţele Consiliului local şi ale comisiilor de specialitate se calculează după formula: 

I_L = a x I_P x (0,65 x P_CL/N_ŞCL+ 0,35 x P_CS/N_ŞCS),

unde: „I_L“ este indemnizaţia lunară pentru consilierul local; „a“ este procentul stabilit de Consiliul local, care este egal cu 10% din indemnizaţia lunară a primarului (I_P); „I_P“ este indemnizaţia lunară a primarului; „P_CL“ este numărul de participări ale consilierului local la şedinţele Consiliului local din luna respectivă; „P_CS“ este numărul de participări ale consilierului local la şedinţele comisiilor de specialitate din care face parte din luna respectivă; „N_ŞCL“ reprezintă numărul şedinţelor ordinare şi extraordinare ale Consiliului local din luna respectivă; „N_ŞCS“ reprezintă numărul şedinţelor comisiilor de specialitate din care face parte consilierul local din luna respectivă. 

(6) Plata indemnizaţiilor stabilite potrivit prevederilor alin. (2) şi (3) se efectuează exclusiv din veniturile secţiunii de funcţionare din bugetul unităţii administrativ-teritoriale. 

(7) Prevederile alin. (1)-(4) se aplică în mod corespunzător şi delegatului sătesc. 

(8) Consiliul local poate hotărî diminuarea cuantumului indemnizaţiei prevăzute la alin. (2) şi a cotei în care se face decontarea conform prevederilor alin. (4), în concordanţă cu posibilităţile de finanţare. 

(9) Drepturile băneşti cuvenite aleşilor locali, potrivit legii, pot fi cumulate cu pensia sau cu alte venituri, în condiţiile legii. 

(10) Consilierii locali care participă la şedinţele de consiliu local, organizate în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă.

Art. 82. Dreptul de iniţiativă în promovarea actelor administrative 
Aleşii locali au dreptul de iniţiativă în promovarea actelor administrative, individual sau în grup. 

Art. 83. Formarea profesională 
(1) Aleşii locali au dreptul la pregătire, formare şi perfecţionare profesională. 

(2) Aleşii locali beneficiază de plata programelor de pregătire, formare şi perfecţionare profesională organizate în condiţiile legii, în decursul mandatului, a cheltuielilor de transport, cazare, masă, a indemnizaţiilor de delegare sau deplasare, după caz, în condiţiile legii. 

(3) Autorităţile şi instituţiile publice au obligaţia să prevadă în bugetul local sumele necesare pentru programele de pregătire, formare şi perfecţionare profesională organizate de Institutul Naţional de Administraţie sau alţi furnizori de formare şi perfecţionare profesională în decursul mandatului, precum şi cheltuielile prevăzute la alin. (2) destinate aleşilor locali, organizate la iniţiativa ori în interesul autorităţii sau instituţiei publice. 

Art. 84. Accesul la informaţii 
(1) Dreptul aleşilor locali de a avea acces la orice informaţie de interes public nu poate fi îngrădit. 

(2) Autorităţile administraţiei publice centrale şi locale, instituţiile, serviciile publice, precum şi persoanele juridice de drept privat sunt obligate să asigure informarea corectă a aleşilor locali, potrivit competenţelor ce le revin, asupra treburilor publice şi asupra problemelor de interes local.

Art. 85. Dreptul la asociere 
Aleşii locali se pot asocia liber în partide politice şi în alte forme de asociere, în condiţiile legii. 

Obligaţiile aleşilor locali 
Art. 86. Respectarea legii 
(1) Aleşii locali sunt obligaţi să respecte Constituţia şi legile ţării, precum şi să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase. 

(2) Consilierii locali sunt obligaţi să respecte Regulamentul de organizare şi funcţionare a Consiliului local. 

Art. 87. Participarea la lucrările Consiliului local şi ale comisiilor de specialitate 
Consilierii locali şi viceprimarul nu pot lipsi de la lucrările Consiliului local sau ale comisiilor de specialitate din care fac parte, cu excepţia situaţiilor prevăzute în Regulamentul de organizare şi funcţionare. 

Art. 88. Buna-credinţă şi fidelitatea 
Consilierii locali aflaţi în serviciul colectivităţii locale, în calitatea lor de reprezentanţi legali ai unităţilor administrativ-teritoriale, au îndatorirea de a participa, pe durata mandatului, la exercitarea competenţelor autorităţilor administraţiei publice locale din care fac parte sau pe care le reprezintă, după caz, cu bună-credinţă şi fidelitate faţă de ţară şi de colectivitatea care i-a ales. 

Art. 89. Probitatea şi discreţia profesională 
Aleşii locali sunt obligaţi la probitate şi discreţie profesională. 

Art. 90. Cinstea şi corectitudinea 
(1) În exercitarea mandatului, aleşii locali sunt obligaţi să dea dovadă de cinste şi corectitudine; este interzis alesului local să ceară, pentru sine sau pentru altul, bani, foloase materiale sau alte avantaje. 

(2) Aleşii locali nu pot face uz şi nu se pot prevala de această calitate în exercitarea unei activităţi de interes personal.

Art. 91. Dispoziţii privind obligaţiile de informare pentru aleşii locali 
(1) Aleşii locali sunt obligaţi ca, în exercitarea mandatului, să organizeze periodic, cel puţin o dată pe trimestru, întâlniri cu cetăţenii, să acorde audienţe şi să prezinte în Consiliul local o informare privind problemele ridicate la întâlnirea cu cetăţenii. 

(2) Fiecare consilier local, precum şi viceprimarul sunt obligaţi să prezinte un raport anual de activitate, care este făcut public prin grija secretarului general. 

(3) În urma efectuării unor deplasări în străinătate pentru exercitarea unor atribuţii stabilite prin lege, aleşii locali sunt obligaţi să prezinte la prima şedinţă ordinară a autorităţii deliberative o informare privind deplasările efectuate. Termenul maxim de prezentare a informării este de 45 de zile de la data încheierii deplasării. 

(4) În cazul nerespectării prevederilor alin. (3), aleşii locali suportă cheltuielile deplasării. 

Art.92. Transparenţa activităţii 
(1) Primarul este obligat ca, prin intermediul secretarului general şi al aparatului de specialitate, să pună la dispoziţie consilierilor locali, la cererea acestora, în termen de cel mult 10 zile lucrătoare, informaţiile necesare în vederea îndeplinirii mandatului în condiţiile legii.

(2) Consilierii locali pot adresa întrebări şi interpelări primarului sau viceprimarului. 

(3) Răspunsul solicitat în conformitate cu prevederile alin. (2) se transmite, de regulă, imediat sau, dacă nu este posibil, la următoarea şedinţă a Consiliului local. 

(4) Cel interpelat are obligaţia de a răspunde în scris sau, după caz, oral până cel mai târziu la următoarea şedinţă a Consiliului local. 

Incompatibilităţile aleşilor locali şi conflictul de interese
Art. 93. Regimul incompatibilităţilor aplicabil funcţiei de viceprimar şi de consilier local 
(1) Regimul incompatibilităţilor aplicabil funcţiei de viceprimar şi de consilier local este cel prevăzut în cartea I titlul IV din Legea nr. 161/2003, cu modificările şi completările ulterioare. 

(2) Constatarea şi sancţionarea stării de incompatibilitate şi a conflictului de interese pentru persoanele care ocupă funcţiile prevăzute la alin. (1) se fac în condiţiile Legii nr. 176/2010, cu modificările şi completările ulterioare, şi ale Ordonanţei de urgenţă a Guvernului nr. 57/2019, cu modificările şi completările ulterioare. 

(3) Prin activităţi în domeniul didactic pe care viceprimarul le poate desfăşura, în condiţiile legislaţiei speciale privind unele măsuri pentru asigurarea transparenţei în exercitarea demnităţilor publice şi a funcţiilor publice, se înţeleg activităţile prevăzute la art. 462, alin. (2) din Ordonanţa de urgenţă a Guvernului nr. 57/2019, cu modificările şi completările ulterioare.

Art. 94. Regimul general aplicabil conflictului de interese pentru funcţia de viceprimar şi de consilier local 
(1) Alesul local aflat în conflict de interese în condiţiile prevăzute de cartea I titlul IV din Legea nr. 161/2003, cu modificările şi completările ulterioare, are obligaţia să se abţină de la emiterea sau participarea la emiterea ori adoptarea actului administrativ, de la încheierea sau participarea la încheierea actului juridic respectiv, care ar putea produce un folos material pentru sine sau pentru: 

a) soţ, soţie sau rude ori afini până la gradul al II-lea inclusiv; 

b) orice persoană fizică sau juridică faţă de care alesul local are calitatea de debitor al unei obligaţii; 

c) o societate la care deţine calitatea de asociat unic ori funcţia de administrator sau de la care obţine venituri; 

d) o altă autoritate din care face parte; 

e) orice persoană fizică sau juridică, alta decât autoritatea din care face parte, care a făcut o plată către acesta sau a efectuat orice fel de cheltuieli ale acestuia; 

f) o asociaţie sau fundaţie din care face parte. 

(2) În exercitarea funcţiei, consilierul local aflat în una dintre situaţiile prevăzute la alin. (1) are obligaţia să anunţe la începutul şedinţei Consiliului local interesul personal pe care îl are la adoptarea hotărârii respective, anunţ care se consemnează în mod obligatoriu în procesul-verbal al şedinţei. 

(3) Ulterior anunţării interesului personal, consilierul local nu mai este luat în calcul pentru cvorumul necesar adoptării hotărârii Consiliului cu privire la care acesta şi-a anunţat interesul şi nu are drept de vot la adoptarea acestei hotărâri. 

(4) Actele administrative emise ori adoptate sau actele juridice încheiate cu încălcarea prevederilor alin. (1) sunt lovite de nulitate absolută în condiţiile Legii nr. 176/2010, cu modificările şi completările ulterioare. 

(5) Fapta aleşilor locali de a încălca prevederile alin. (1) şi legislaţia în materie privind conflictul de interese constituie abatere disciplinară şi se sancţionează cu diminuarea indemnizaţiei cu 10% pe o perioadă de maximum 6 luni. 

Art. 95. Declaraţia de interese şi declaraţia de avere

Aleşii locali au obligaţia să întocmească, să depună şi să actualizeze declaraţii de avere şi declaraţii de interese în conformitate cu prevederile Legii nr. 176/2010, cu modificările şi completările ulterioare. 

Art. 96. Sancţiuni pentru nedepunerea declaraţiei de avere şi a declaraţiei de interese 
Nerespectarea prevederilor legale referitoare la procedura de depunere a declaraţiei de avere şi de interese prevăzute de lege atrage sancţiunile prevăzute de Legea nr. 176/2010, cu modificările şi completările ulterioare. 

Răspunderea aleşilor locali

Art. 97. Tipurile de răspundere a aleşilor locali 
Aleşii locali răspund, după caz, administrativ, civil sau penal pentru faptele săvârşite în exercitarea atribuţiilor ce le revin, în condiţiile legii şi ale Ordonanţei de urgenţă a Guvernului nr. 57/2019, cu modificările şi completările ulterioare. 

Art. 98. Răspunderea consilierilor locali 
(1) Consilierii locali răspund în nume propriu pentru activitatea desfăşurată în exercitarea mandatului, precum şi solidar pentru activitatea Consiliului din care fac parte şi pentru hotărârile pe care le-au votat. 

(2) În procesul-verbal al şedinţei Consiliului local se consemnează rezultatul votului, iar la cererea consilierului local se menţionează în mod expres votul acestuia.

Art. 99. Sancţiunile disciplinare aplicabile consilierilor locali 
(1) Pentru încălcarea de către consilierii locali a prevederilor din Ordonanţa de urgenţă a Guvernului nr. 57/2019, cu modificările şi completările ulterioare, a prevederilor legale referitoare la conflictul de interese şi a prevederilor regulamentului de organizare şi funcţionare a Consiliului local, Consiliul local poate aplica următoarele sancţiuni disciplinare: 

a) avertismentul; 

b) chemarea la ordine; 

c) retragerea cuvântului; 

d) eliminarea din sala de şedinţă; 

e) excluderea temporară de la lucrările Consiliului şi ale comisiei de specialitate; 

f) diminuarea indemnizaţiei lunare cu 10% pentru maximum 6 luni; 

g) retragerea indemnizaţiei lunare pentru una sau două luni. 

(2) Sancţiunile prevăzute la alin. (1), lit. a)-d) se aplică de către preşedintele de şedinţă, iar cele de la alin. (1), lit. e)-g) de către Consiliul local, prin hotărâre. 

(3) Sancţiunile prevăzute la alin. (1), lit. a)-e) sunt aplicabile şi viceprimarilor. 

(4) Pentru aplicarea sancţiunilor prevăzute la alin. (1), lit. e), cazul se transmite comisiei de specialitate care are în obiectul de activitate şi aspectele juridice, aceasta prezentând un raport întocmit pe baza cercetărilor efectuate, inclusiv a explicaţiilor furnizate de cel în cauză. 

Art.100. Avertismentul 
La prima abatere, preşedintele de şedinţă atrage atenţia consilierului local în culpă şi îl invită să respecte regulamentul. 

Art. 101. Chemarea la ordine 
(1) Consilierii locali care nesocotesc avertismentul şi invitaţia preşedintelui de şedinţă şi continuă să se abată de la regulament, precum şi cei care încalcă în mod grav, chiar pentru prima dată, dispoziţiile regulamentului sunt chemaţi la ordine.

(2) Chemarea la ordine se înscrie în procesul-verbal de şedinţă. 

(3) Înainte de a fi chemat la ordine, consilierul local este invitat de către preşedintele de şedinţă să îşi retragă sau să explice cuvântul ori expresiile care au generat incidentul şi care ar atrage aplicarea sancţiunii. 

(4) Dacă expresia întrebuinţată a fost retrasă ori dacă explicaţiile date sunt apreciate de preşedintele de şedinţă ca satisfăcătoare, sancţiunea nu se mai aplică. 

Art. 102. Retragerea cuvântului şi eliminarea din sală 
În cazul în care, după chemarea la ordine, un consilier local continuă să se abată de la regulament, preşedintele de şedinţă îi va retrage cuvântul, acesta nemaiputând lua cuvântul pe perioada desfăşurării şedinţei Consiliului. În situaţia în care un consilier persistă să se abată de la regulament, preşedintele de şedinţă îl va elimina din sală. Eliminarea din sală echivalează cu absenţa nemotivată de la şedinţă. 

Art. 103. Excluderea temporară de la lucrările Consiliului şi ale comisiei de specialitate 
(1) În cazul unor abateri grave, săvârşite în mod repetat, sau al unor abateri deosebit de grave, Consiliul local poate aplica sancţiunea excluderii temporare a consilierului local de la lucrările Consiliului local, după caz, şi ale comisiilor de specialitate. 

(2) Gravitatea abaterii este stabilită de comisia de specialitate care are în obiectul de activitate aspecte juridice, în cel mult 10 zile de la sesizare. 

(3) Excluderea temporară de la lucrările Consiliului local şi ale comisiilor de specialitate nu poate depăşi două şedinţe consecutive. 

(4) Excluderea de la lucrările Consiliului local şi ale comisiilor de specialitate are drept consecinţă neacordarea indemnizaţiei lunare. 

(5) În caz de opunere, interzicerea participării la şedinţe se execută cu ajutorul personalului care asigură ordinea publică locală.

Art. 104. Aplicarea sancţiunilor 
(1) Sancţiunile prevăzute în prezentul regulament se aplică prin hotărâre adoptată de Consiliul local, cu majoritate absolută. 

(2) Pe perioada aplicării sancţiunilor prevăzute în prezentul regulament consilierii locali în cauză nu vor fi socotiţi la cvorumul pentru şedinţă. 

(3) Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca preşedintele de şedinţă. Aceştia pot aplica sancţiunile prevăzute în prezentul regulament 
(4) Sancţiunile prevăzute în prezentul regulament se pot aplica în mod corespunzător viceprimarilor pentru abaterile săvârşite în calitatea lor de consilier local. 

Art.105 Sancţiuni aplicabile viceprimarilor 
(1) Pentru abateri grave şi/sau repetate, săvârşite în exercitarea mandatului de viceprimar, persoanelor în cauză li se pot aplica următoarele sancţiuni: 

a) mustrare; 

b) avertisment; 

c) diminuarea indemnizaţiei cu 5-10% timp de 1-3 luni; 

d) eliberarea din funcţie. 

(2) Sancţiunile prevăzute la alin. (1), lit. a)-c) se aplică, prin hotărâre a Consiliului local, la propunerea motivată a primarului. Motivele care justifică propunerea de sancţionare sunt aduse la cunoştinţă consilierilor locali cu cel puţin 5 zile înaintea şedinţei. 

(3) În cazul sancţiunilor prevăzute la alin. (1), hotărârea se adoptă prin vot secret cu majoritatea calificată de două treimi din numărul consilierilor locali. 

(4) Prin excepţie de la prevederile alin. (3), aplicarea sancţiunii prevăzute la alin. (1), lit. d) se face cu respectarea prevederilor legale.

(5) Împotriva sancţiunilor prevăzute la alin. (1), lit. c) şi d) persoana în cauză se poate adresa instanţei de contencios administrativ competente. Procedura prealabilă nu este obligatorie. 

(6) Aplicarea sancţiunii prevăzute la alin. (1), lit. d) nu are niciun efect asupra mandatului de consilier local. 

Art. 106. Răspunderea aferentă actelor administrative 
(1) Preşedintele de şedinţă al Consiliului local, prin semnare, învesteşte cu formulă de autoritate executarea actelor administrative adoptate în exercitarea atribuţiilor care îi revin potrivit legii. 

(2) Aprecierea necesităţii şi oportunitatea adoptării hotărârilor aparţine exclusiv autorităţilor deliberative. Întocmirea rapoartelor sau a altor documente de fundamentare prevăzute de lege, contrasemnarea sau avizarea pentru legalitate şi semnarea documentelor de fundamentare angajează răspunderea administrativă, civilă sau penală, după caz, a semnatarilor, în cazul încălcării legii, în raport cu atribuţiile specifice. 

(3) Actele autorităţilor administraţiei publice locale angajează, în condiţiile legii, răspunderea administrativă, civilă sau penală, după caz, a funcţionarilor publici şi personalului contractual din aparatul de specialitate al primarului care, cu încălcarea prevederilor legale, fundamentează din punct de vedere tehnic şi al legalităţii adoptarea lor sau contrasemnează ori avizează, după caz, pentru legalitate aceste acte. 

(4) În cazul în care printr-un act administrativ al autorităţilor administraţiei publice locale adoptat fără a fi fundamentat, contrasemnat sau avizat din punct de vedere tehnic sau al legalităţii s-au produs consecinţe vătămătoare, este angajată răspunderea juridică a autorităţii deliberative, după caz, în condiţiile legii şi ale Ordonanţei de urgenţă a Guvernului nr. 57/2019, cu modificările şi completările ulterioare. 

(5) Funcţionarii publici sau personalul contractual, după caz, responsabili cu operaţiunile prevăzute la alin. (3) pot formula obiecţii ori refuza efectuarea acestora în condiţiile art. 490, respectiv art. 553 din Ordonanţa de urgenţă a Guvernului nr. 57/2019, cu modificările şi completările ulterioare. 

(6) Prevederile alin. (1)-(5) se aplică şi în cazul altor acte administrative sau asimilate acestora în condiţiile legii adoptate de autorităţile administraţiei publice locale.

Alte dispoziţii

Art.107 Secretarul general al unităţii administrativ-teritoriale 
(1) În temeiul art. 243 din Ordonanţa de urgenţă a Guvernului nr. 57/2019, cu modificările şi completările ulterioare, secretarului general îi revin următoarele atribuţii principale în relaţia cu Consiliul local: 

a) avizează proiectele de hotărâri şi contrasemnează pentru legalitate hotărârile Consiliului local; 

b) participă la şedinţele Consiliului local; 

c) asigură gestionarea procedurilor administrative privind relaţia dintre Consiliul local şi primar, precum şi între aceştia şi prefect; 

d) coordonează organizarea arhivei şi evidenţa statistică a hotărârilor Consiliului local; 

e) asigură transparenţa şi comunicarea către autorităţile, instituţiile publice şi persoanele interesate a actelor prevăzute la lit. a); 

f) asigură procedurile de convocare a Consiliului local şi efectuarea lucrărilor de secretariat, comunicarea ordinii de zi, întocmirea procesului-verbal al şedinţelor Consiliului local şi redactarea Hotărârilor Consiliului local; 

g) asigură pregătirea lucrărilor supuse dezbaterii Consiliului local şi comisiilor de specialitate ale acestuia; 

h) poate propune primarului înscrierea unor probleme în proiectul ordinii de zi a şedinţelor ordinare ale Consiliului local;

i) efectuează apelul nominal şi ţine evidenţa participării la şedinţele Consiliului local a consilierilor locali; 

j) numără voturile şi consemnează rezultatul votării, pe care îl prezintă preşedintelui de şedinţă sau, după caz, înlocuitorului de drept al acestuia; 

k) informează preşedintele de şedinţă sau, după caz, înlocuitorul de drept al acestuia, cu privire la cvorumul şi la majoritatea necesare pentru adoptarea fiecărei hotărâri a Consiliului local; 

l) asigură întocmirea dosarelor de şedinţă, legarea, numerotarea paginilor, semnarea şi ştampilarea acestora; 

m) urmăreşte ca la deliberarea şi adoptarea unor hotărâri ale Consiliului local să nu ia parte consilierii locali care se încadrează în dispoziţiile art. 75, alin. (2); informează preşedintele de şedinţă, sau, după caz, înlocuitorul de drept al acestuia cu privire la asemenea situaţii şi face cunoscute sancţiunile prevăzute de lege în asemenea cazuri; 

n) alte atribuţii prevăzute de lege sau însărcinări date prin acte administrative de Consiliul local. 

(2) Secretarul general, cu sprijinul aparatului de specialitate al primarului, întocmeşte şi face public un raport anual privind transparenţa decizională, care cuprinde cel puţin următoarele elemente: 

a) numărul total al recomandărilor primite; 

b) numărul total al recomandărilor incluse în proiectele de acte administrative cu caracter normativ şi în conţinutul deciziilor luate; 

c) numărul participanţilor la şedinţele publice; 

d) numărul dezbaterilor publice organizate pe marginea proiectelor de acte administrative cu caracter normativ; 

e) situaţia cazurilor în care Consiliul local a fost acţionat în justiţie pentru nerespectarea prevederilor legale cu privire la transparenţa decizională; 

f) numărul şedinţelor care nu au fost publice şi motivaţia restricţionării accesului. 

(3) Raportul anual privind transparenţa decizională va fi adus la cunoştinţa publică prin grija secretarului general.

DISPOZIȚII PRIVIND EXERCITAREA MANDATULUI DE ALES LOCAL

SECȚIUNEA 1

Drepturile aleșilor consilierilor locali

Art. 108. - (1) În exercitarea mandatului, consilierii locali sunt în serviciul colectivității, fiind ocrotiți de lege.

(2) Libertatea de opinie și de acțiune în exercitarea mandatului consilierului local este garantată.

Art. 109. - Consilierii locali nu pot fi trași la răspundere juridică pentru opiniile politice exprimate în exercitarea mandatului.

Art. 111- (1) Pe întreaga durată a mandatului, consilierii locali se consideră în exercițiul autorității publice și se bucură de protecția prevăzută de legea penală.

(2) De aceeași protecție juridică beneficiază și membrii familiei - soț, soție și copii - în cazul în care agresiunea împotriva acestora urmărește nemijlocit exercitarea de presiuni asupra consilierului local în legătură cu exercitarea mandatului său.

Art. 112. - (1) Aleșii locali au dreptul de inițiativă în promovarea actelor administrative, individual sau în grup.
Art. 113. - (1) Consilierii locali, inclusiv viceprimarul, au dreptul la decontarea cheltuielilor pe care le-au făcut în exercitarea mandatului, în condițiile legii și ale reglementărilor specifice stabilite de către ordonatorul principal de credite.

(2) Prevederile art. 73 alin. (1) și (2) și ale prezentului articol se aplică în mod corespunzător și delegatului sătesc, dacă este cazul.

Art. 114. - Drepturile bănești cuvenite aleșilor locali, potrivit legii, pot fi cumulate cu pensia sau cu alte venituri, în condițiile legii.

Art. 115. - Consilierii locali, care participă la ședințele Consiliului Local organizate în mod excepțional în timpul programului de lucru, se consideră învoiți de drept, fără a le fi afectat salariul și celelalte drepturi ce le revin, potrivit legii, de la locul de muncă.

Art. 116. - (1) Consilierii locali care folosesc autoturismul proprietate personală sau mijloacele de transport în comun pentru a se deplasa din localitatea în care domiciliază în localitatea în care se desfășoară ședința Consiliului Local sau a comisiilor de specialitate vor primi contravaloarea transportului, în condițiile legii și ale reglementărilor specifice stabilite de către ordonatorul principal de credite.

(2) Convocarea și organizarea ședințelor în afara sediului se face din inițiativa sau cu aprobarea primarului.

Art. 117. - (1) Aleșii locali au dreptul la pregătire, formare și perfecționare profesională.

(2) Aleșii locali beneficiază de plata programelor de pregătire, formare și perfecționare profesională organizate în condițiile legii, în decursul mandatului, a cheltuielilor de transport, cazare, masă, a indemnizațiilor de delegare sau deplasare, după caz, în condițiile legii și ale reglementărilor specifice stabilite de către ordonatorul principal de credite..

(3) Consiliul Local are obligația să prevadă în bugetul local sumele necesare pentru programele de pregătire, formare și perfecționare profesională organizate de Institutul Național de Administrație sau alți furnizori de formare și perfecționare profesională în decursul mandatului, cheltuielile prevăzute la alin. (2) destinate aleșilor locali, organizate la inițiativa ori în interesul Consiliului Local.

(4) Primarul este obligat să organizeze anual participarea aleșilor locali la cel puțin un curs de pregătire în domeniul administrației publice locale. 

Art. 118. - Consilierul local poate renunța la mandat înainte de validare sau poate demisiona anunțând în scris această stare de fapt Consiliului Local. Consiliul Local ia act prin hotărâre de încetarea mandatului de consilier local în prima ședință ordinară.

Art. 119. - Schimbările survenite în activitatea consilierului local, în timpul exercitării mandatului, se aduc la cunoștința Consiliului Local în cel mult 10 zile de la data producerii acestora.

Art. 120. - Aleșii locali se pot asocia liber în partide politice și în alte forme de asociere, în condițiile legii.

SECȚIUNEA a 2-a

Obligațiile consilierilor locali

Art. 121. - (1) Consilierii locali au îndatorirea de a exercita funcțiile de membrii ai Consiliului Local, cu bună-credință și fidelitate față de țară și de cetățenii comunei Liebling.

(2) Consilierii locali sunt obligați să respecte Constituția și legile țării, precum și regulamentul, să se supună regulilor de curtoazie și disciplină și să nu folosească în cuvântul lor sau în relațiile cu cetățenii expresii injurioase, ofensatoare ori calomnioase.

(3) Consilierii locali sunt obligați la probitate și discreție profesională.

(4) În exercitarea mandatului, consilierii locali sunt obligați să dea dovadă de cinste și corectitudine; este interzis consilierului local să ceară, pentru sine sau pentru altul, bani, foloase materiale sau alte avantaje.

(5) Consilierii locali nu pot face uz și nu se pot prevala de această calitate în exercitarea unei activități de interes personal.

(6) Consilierii locali sunt obligați să aducă la cunoștință cetățenilor toate faptele și actele administrative ce interesează colectivitatea locală.

Art. 122. - (1) Consilierii locali sunt obligați ca, în exercitarea mandatului, să organizeze periodic, cel puțin o dată pe trimestru, întâlniri cu cetățenii, să acorde audiențe și să prezinte în Consiliul Local o informare privind problemele ridicate la întâlnirea cu cetățenii.

(2) Fiecare consilier local, precum și viceprimarii, sunt obligați să prezinte un raport anual de activitate, care va fi adus la cunoștință publică prin grija secretarului general.

(3) Comisiile de specialitate sunt obligate să prezinte Consiliului Local un raport anual de activitate, care va fi adus la cunoștință publică prin grija secretarului general.

Art. 123. - (1) În urma efectuării unor deplasări în străinătate pentru exercitarea unor atribuții stabilite prin lege, consilierii locali sunt obligați să prezinte la prima ședință ordinară a Consiliului Local o informare privind deplasările efectuate. Termenul maxim de prezentare a informării este de 45 de zile de la data încheierii deplasării.

(2) În cazul nerespectării prevederilor alin. (1), consilierii locali suportă cheltuielile deplasării.

Art. 124. - (1) Participarea consilierilor locali la ședințele Consiliului Local și ale comisiilor de specialitate este obligatorie.

(2) Absențele consilierilor locali sunt considerate motivate dacă sunt întrunite condițiile prevăzute în prezentul regulament sau în OUG nr.57/2019.
(3)  Președintele de ședință constată dacă absențele sunt motivate în conformitate cu regulamentul. Motivarea se face, după caz, doar în situația în care consilierii locali anunță absența și depun documente justificate, dacă este cazul, la secretarul general.
Art. 125. - Consilierul local care absentează nemotivat la două ședințe consecutive poate fi sancționat potrivit prevederilor art. 91 din regulament.

Art. 126. - (1) Consilierii locali sunt obligați să menționeze expres situațiile în care interesele lor personale contravin intereselor generale. În cazurile în care interesul personal nu are caracter patrimonial, Consiliul Local poate permite participarea la vot a consilierului local.

(2) În exercitarea funcției, consilierul local aflat în una dintre situațiile de conflict de interese prevăzute de lege are obligația să anunțe la începutul ședinței Consiliului Local, înainte de adoptarea ordinii de zi, interesul personal pe care îl are la adoptarea hotărârii respective, anunț care se consemnează în mod obligatoriu în procesul-verbal al ședinței.

(3) Ulterior anunțării interesului personal, consilierul local nu mai este luat în calcul pentru cvorumul necesar adoptării hotărârii Consiliului Local cu privire la care acesta și-a anunțat interesul și nu are drept de vot la adoptarea acestei hotărâri.

Art. 127. - Consilierii locali sunt obligați să depună anual la secretarul comunei, în forma, condițiile și termenele prevăzute de legile în vigoare sau de regulament următoarele documente:

a) declarația de avere;

b) declarația de interese;

c) raportul anual de activitate.

Sancționarea consilierilor locali

Art. 128. - Aleșii locali răspund, în condițiile legii, administrativ, civil sau penal, după caz, pentru faptele săvârșite în exercitarea atribuțiilor ce le revin. 

Art. 129. - (1) Consilierii locali răspund în nume propriu, pentru activitatea desfășurată în exercitarea mandatului, precum și solidar, pentru activitatea Consiliului Local din care fac parte și pentru hotărârile Consiliului Local pe care le-au votat. 

(2) În procesul-verbal al ședinței Consiliului Local va fi consemnat rezultatul votului, iar, la cererea consilierului local, se va menționa în mod expres votul acestuia. 

Art. 130. - (1) Pentru încălcarea de către consilierii locali a prevederilor Codului administrativ, a prevederilor legale referitoare la conflictul de interese și a prevederilor regulamentului Consiliul Local poate aplica următoarele sancțiuni disciplinare: 

a) avertismentul; 

b) chemarea la ordine; 

c) retragerea cuvântului; 

d) eliminarea din sala de ședință; 

e) excluderea temporară de la lucrările consiliului și ale comisiei de specialitate; 

f) diminuarea indemnizației lunare cu 10% pentru maximum 6 luni; 

g) retragerea indemnizației lunare pentru una sau două luni. 

(2) Sancțiunile prevăzute la alin. (1) lit. a)-d) se aplică de către președintele de ședință, iar cele de la alin. (1) lit. e)-g) de către Consiliul Local prin hotărâre cu majoritate absolută. Pe perioada aplicării sancțiunii, consilierul local în cauză este scos din cvorumul de lucru.

(3) Sancțiunile prevăzute la alin. (1) lit. a)-e) sunt aplicabile și viceprimarului. 

(4) Pentru aplicarea sancțiunilor prevăzute la alin. (1) lit. e), cazul se transmite comisiei de specialitate Nr. 1, aceasta prezentând un raport întocmit pe baza cercetărilor efectuate, inclusiv a explicațiilor furnizate de cel în cauză. 

Art. 131. - La prima abatere, președintele de ședință atrage atenția consilierului local în culpă și îl invită să respecte regulamentul.

Art. 132. - (1) Consilierii locali care nesocotesc avertismentul și invitația președintelui și continuă să se abată de la regulament, precum și cei care încalcă în mod grav, chiar pentru prima dată, dispozițiile regulamentului vor fi chemați la ordine. 

(2) Chemarea la ordine se înscrie în procesul-verbal de ședință. 

Art. 133. - (1) Înainte de a fi chemat la ordine, consilierul local este invitat de către președintele de ședință să își retragă sau să explice cuvântul ori expresiile care au generat incidentul și care ar atrage aplicarea sancțiunii. 

(2) Dacă expresia întrebuințată a fost retrasă ori dacă explicațiile date sunt apreciate de președintele de ședință ca satisfăcătoare, sancțiunea nu se mai aplică. 

Art. 134. - În cazul în care, după chemarea la ordine a unui consilier local, acesta continuă să se abată de la regulament, președintele de ședință îi va retrage cuvântul, iar dacă persistă, îl va elimina din sală. Eliminarea din sală echivalează cu absența nemotivată de la ședință. 

Art. 135. - (1) În cazul unor abateri grave, săvârșite în mod repetat, sau al unor abateri deosebit de grave, Consiliul Local poate aplica sancțiunea excluderii temporare a consilierului local de la lucrările Consiliului Local și ale comisiilor de specialitate. 

(2) Gravitatea abaterii va fi stabilită de comisia de specialitate Nr. 1, în cel mult 10 zile de la sesizare. 

Art. 136. - Excluderea temporară de la lucrările Consiliului Local și ale comisiilor de specialitate nu poate depăși două ședințe consecutive. 

Art. 137. - Excluderea de la lucrările Consiliului Local și ale comisiilor de specialitate are drept consecință neacordarea indemnizației de ședință pe perioada respectivă. 

Art. 138. - În caz de opunere, interzicerea participării la ședințe se execută cu ajutorul forței publice puse la dispoziția președintelui de ședință de către primar. 

Art. 139. - Pentru menținerea ordinii în ședințele comisiilor de specialitate, președinții acestora au aceleași drepturi ca și președintele de ședință. Aceștia pot aplica sancțiunile prevăzute în prezentul regulament.
Dispoziţii finale

Art. 140. Anexe 
Anexele nr. 1-11 fac parte integrantă din prezentul regulament. 

Art. 141. Calculul termenelor 
Calculul termenelor prevăzute în regulament se realizează conform art. 181-183 din Legea nr. 134/2010 privind Codul de procedură civilă, republicată, cu modificările şi completările ulterioare. 

Art. 142. Prevederi finale 
Prezentul Regulament se adoptă și se modifică cu majoritatea absolută a consilierilor locali în funcție.
Anexa nr. 1 

la Regulament 

Domeniile de activitate în care se pot organiza comisii de specialitate 
Domeniile de activitate în care se pot organiza comisii de specialitate pot fi: 

1. agricultură; 

2. activităţi economico-financiare; 

3. activităţi social-culturale, culte; 

4. învăţământ, sănătate şi activităţi sportive; 

5. amenajarea teritoriului şi urbanism; 

6. muncă, familie şi protecţie socială; 

7. protecţie mediu şi turism; 

8. juridică şi de disciplină; 

9. administrarea serviciilor publice furnizate. 

În funcţie de specificul activităţii şi de numărul consilierilor, Consiliul poate hotărî să se organizeze comisii de specialitate în alte domenii de activitate sau o comisie să aibă în obiectul de activitate două sau mai multe domenii.

Anexa nr. 2 

la Regulament 

Model al adresei prin care secretarul general al unităţii administrativ-teritoriale 
transmite comisiei de specialitate documentele spre analiză 
Nr._________/__________ 

Primăria comunei Liebling,

Secretarul general

                           Către,

Comisia pentru _____________________

Domnului/doamnei preşedinte__________________________________ 

Spre ştiinţa domnului/doamnei secretar, _______________________________ 

Având în vedere prevederile art. 136, alin. (3), lit. ”b” din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv prevederile art. 15, alin. (1), lit. a) şi ale art. 85 din Regulamentul de organizare şi funcţionare a Consiliului Local al comunei Liebling, se transmit spre avizare către Comisia __________________________________ următoarele documente:

	Nr.crt 
	Documentul trimis pentru 

avizare/elaborarea unui raport 
	Inițiator 
	Data limita pentru adoptarea avizului/raportului 

	1. 
	Proiect de hotărâre nr…../…...privind…............. 
	Primarul 
	

	2. 
	Proiect de hotărâre nr…../…...privind…............. 
	Consilierul local 
	

	3. 
	Petiția nr…../…..din partea ...
	_ 
	

	4. 
	...
	
	


Secretarul general al comunei Liebling, 

         __________________ 

       (prenumele şi numele)

Anexa nr. 3 
    la Regulament

Model al adresei prin care comisia de specialitate transmite secretarului general
al unităţii administrativ-teritoriale documentele produse de aceasta

Consiliul local al comunei Liebling
Comisia _____________________ 

Nr.______/_____________

Către

Secretarul general al UAT Liebling
Stimat/ă Domn/Doamnă, ________________ 

Având în vedere prevederile art. 136 alin. (7) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv prevederile art. 15 alin. (1) lit. a) şi ale art. 85, alin. (1) şi (2) din Regulamentul de organizare şi funcţionare a Consiliului Local al comunei Liebling, vă transmitem rezultatul dezbaterilor Comisiei ____________________ din cadrul şedinţei din data de ____________, cuprinse în Procesul-verbal nr. ____________________. 

Anexat vă comunicăm şi avizele/rapoartele comisiei pentru subiectele dezbătute, respectiv:

	Nr.

crt. 
	Documentul trimis spre analiză 
	Numărul de înregistrare al avizului/raportului 
	Tipul avizului/recomandarea 

raportului 
	Amendamente 

	0 
	1 
	2 
	3 
	4 

	1. 
	Proiect de hotărâre nr. _________ privind______ 
	
	□ favorabil 

□ nefavorabil 
	□ DA nr. . . . . . □ NU 



	2. 
	Proiect de hotărâre nr. _________ privind______ 
	
	□ favorabil 

□ nefavorabil 
	□ DA nr. . . . . . □ NU 



	3. 
	Petiția nr.____/________ 

din partea_________ 
	
	……………….. 
	

	4. 
	……………….. 
	
	     …..….. 
	


       Președintele comisiei ______________,        Secretarul comisiei ______________, 

              _______________________                        _______________________ 

                   (nume și prenume)                                    (nume și  prenume) 

* Se bifează cu „X“ varianta care corespunde.

Anexa nr. 4 

la Regulament 

Model al avizului comisiei de specialitate

Consiliul Local al comunei Liebling 

Comisia __________________ 

AVIZUL

Nr. _________/_____________

pentru proiectul de hotărâre nr._____/_______________privind ________________________________________________________________________________________________________________________________________________________________________________________________________________________________________________

Având în vedere _____________________________________________________________________________________________________________________________________________________________________________________________________________________________________________________________________________________________________________________________________ 

în temeiul prevederilor art. 125, alin. (1), lit. ”b” din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv al prevederilor art. 15, alin. (1), lit. ”b” din Regulamentul de organizare şi funcţionare a consiliului local, Comisia ________________ adoptă următorul aviz.

Art. 1. Se avizează favorabil/nefavorabil proiectul de hotărâre a consiliului local nr.______/______________privind____________________________________________________________________________________________________________________________________________________________________________________________________________________________________________________________________________________________, cu ____ amendamente/fără amendamente. 

Art. 2. Amendamentele şi observaţiile membrilor comisiei se regăsesc în anexa care face parte integrantă din prezentul aviz. 

Art. 3. Prezentul aviz se comunică prin grija secretarului comisiei, în termenul recomandat, secretarului general al UAT Liebling.

   Preşedintele Comisiei ___________,              Secretarul Comisiei ____________, 

       _________________________                          _____________________ 

           (prenumele și numele)                                (prenumele și numele)  

Anexa nr. 5 

la Regulament 

Model al registrului de evidenţă a avizelor/rapoartelor de către comisia de specialitate

REGISTRUL

privind avizele/rapoartele Comisiei _____________pe anul _____________
	Nr.de 

inregistrare 
	Data adoptării avizului/raportului 
	Documentul 
	Rezultatul analizei 

	0 
	1 
	2 
	3 

	1 
	….. 
	Aviz pentru P.H.C.L. nr…./…privind…. 
	Aviz favorabil cu …. amendamente/nefavorabil 

	2 
	…. 
	Raport privind analiza situației…….

realizat in baza Hotărârii Consiliului Local nr. …. 
	- 

	3 
	…. 
	Aviz pentru petiția nr. …/…. 
	Aviz favorabil/nefavorabil 

	
	
	
	

	
	
	
	

	
	
	
	


* Registrele pe fiecare an se ţin în format electronic.

Anexa nr. 6 

la Regulament 

Model orientativ de convocare a consilierilor locali la şedinţa Consiliului local
de către cel puţin o treime din numărul consilierilor locali în funcţie

Stimată doamnă/Stimate domnule consilier local __________________________^1, 

În temeiul art. ______ ^2, __________________________^3 vă invită la şedinţa __________^4 a Consiliului local care va avea loc în _________________________^5, în data de ________^6, la ora __________^7, cu următorul proiect de ordine de zi: 

Proiectul ordinii de zi 

a celei de-a __^8 -a şedinţe din cel de-al _______^9 -lea mandat al Consiliului local

1. Adoptarea procesului-verbal al şedinţei anterioare 

2. Proiectul de hotărâre a Consiliului local nr. _______/_________privind _________________. 

3. Întrebări, interpelări şi răspunsuri 

4. .. 

5. …. 

Diverse. 

Anexat invitaţiei regăsiţi materialele aferente şedinţei Consiliului local. Puteţi să formulaţi amendamente la proiectele de hotărâri ale Consiliului local înscrise în proiectul ordinii de zi şi să le transmiteţi secretarului general la adresa de poştă electronică _____________________^10. 

Cu deplină colegialitate, 

.................................

^1 Se completează cu prenumele şi numele consilierului local. 

^2 Se completează, după caz, cu temeiul juridic din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu privire la tipul şedinţelor Consiliului local şi persoana/persoanele care face/fac convocarea, respectiv cu art. 133 alin. (1) în cazul şedinţelor ordinare convocate de primar, cu art. 133 alin. (2) lit. a) sau c) în cazul şedinţelor extraordinare convocate de primar sau art. 133 alin. (2) lit. b) în cazul şedinţelor extraordinare convocate de cel puţin o treime din numărul consilierilor locali în funcţie. 

^3 Se completează cu persoana/persoanele care face/fac convocarea, respectiv primarul sau prenumele şi numele consilierilor locali. 

^4 Se completează, după caz, cu tipul şedinţei Consiliului local, respectiv ordinară sau extraordinară. 

^5 Se completează cu locul de desfăşurare a şedinţei Consiliului local, de exemplu: sala de şedinţe a primăriei. 

^6 Se completează cu data în care va avea loc şedinţa Consiliului local. 

^7 Se completează cu ora la care va avea loc şedinţa Consiliului local. 

^8 Se completează cu numărul şedinţei Consiliului local din actualul mandat. 

^9 Se completează cu numărul mandatului Consiliului local având ca referinţă primele alegeri locale din anul 1992, care reprezintă primul mandat. Pentru unităţile administrativ-teritoriale înfiinţate după 1992, primul mandat este cel de după primele alegeri de la înfiinţare. 

^10 Se completează cu adresa oficială de poştă electronică a unităţii administrativ-teritoriale.

Anexa nr. 7 

la Regulament 

Model al registrului pentru evidenţa proiectelor de hotărâri ale Consiliului local

REGISTRUL ^1
pentru evidenţa proiectelor de hotărâri ale Consiliului local pe anul ________

	Nr.de inregistrare 
	Data înregistrării 
	Functia, prenumele și numele inițiatorului 
	Titlul poiectului de hotărâre a Consiliului local 
	Avizele comisii lor de 

specialitate sesizate 

^2 
	Structura/Persoana din aparatul de specialitate al primarului responsabilă cu elaborarea raportului compartimentului de resort ^3 
	Alte avize necesare conform 

legii ^4 
	Nr. de amendamente ^5 
	Data dezbaterii in ședința  consiliului local 
	Finalizarea Procedurii 

^6 

	0 
	1 
	2 
	3 
	4 
	5 
	6 
	7 
	8 
	9 

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	


^1 Registrele pe fiecare an se ţin în format electronic. 

^2 Se completează cu denumirea comisiei de specialitate sesizată, precum şi cu numărul şi data avizului din partea comisiei de specialitate. 

^3 Se completează cu denumirea structurii, aşa cum este aceasta trecută în structura funcţională a unităţii/subdiviziunii administrativ-teritoriale, sau cu funcţia, prenumele şi numele persoanei de specialitate care realizează raportul compartimentului de resort, precum şi numărul şi data înregistrării acestuia. 

^4 Se trec emitentul şi numărul şi data înregistrării avizului la emitent. 

^5 Se completează cu numărul de amendamente formulate pentru dezbaterile din plenul Consiliului local. 

^6 În cazul în care iniţiatorul îşi retrage proiectul de hotărâre a Consiliului local se face menţiunea „retras“. În cazul în care proiectul de hotărâre a Consiliului local este respins se completează cu menţiunea „respins“, iar în cazul adoptării se face menţiunea „adoptat prin Hotărârea nr._____/______“.

Anexa nr. 8 

la Regulament 

Model al registrului pentru evidenţa hotărârilor Consiliului local

REGISTRUL^1
pentru evidenţa hotărârilor Consiliului local pe anul _______

	Nr. de ordine 
	Data adoptării 
	Data intrării în vigoare 
	Titlul proiectului de hotărâre a Consiliului local 
	Funcția, numele și prenumele inițiatorului 
	Evenimente ulterioare adoptarii^2 

	0 
	1 
	2 
	3 
	4 
	5 

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


^1 Registrele pe fiecare an se ţin în format electronic. 

^2 În cazul în care ulterior adoptării hotărârii aceasta suferă modificări, completări sau abrogare, în această coloană se trec toate aceste evenimente, menţionându-se, în ordine cronologică, tipul evenimentului, precum şi numărul şi anul hotărârii Consiliului local care afectează actul administrativ în cauză. 

De exemplu: 

"1. modificată prin Hotărârea Consiliului Local nr. 45/2019; 

2. modificată şi completată prin Hotărârea Consiliului Local nr. 55/2019; 

3. abrogată prin Hotărârea Consiliului Local nr. 82/2019"

Anexa nr. 9 

la Regulament 

Cartuş cu proceduri obligatorii ulterioare adoptării hotărârii Consiliului local

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL

NR. ........../................


	Nr. crt. 
	Operaţiuni efectuate 
	Data 

ZZ/LL/AN 
	Semnătura persoanei responsabile să efectueze procedura 

	0 
	1 
	2 
	3 

	1 
	Adoptarea hotărârii 1 s-a făcut cu majoritate □ simplă 

□ absolută □ calificată * 
	
	

	2 
	Comunicarea către primar 2 
	
	

	3 
	Comunicarea către prefectul judeţului 3 
	
	

	4 
	Aducerea la cunoştinţa publică 4+5 
	
	

	5 
	Comunicarea, numai în cazul celei cu caracter individual 
	
	

	6 
	Hotărârea devine obligatorie 6 sau produce efecte juridice 7, după caz 
	
	


Extrase din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 

1) Art. 139 alin. (1): „În exercitarea atribuţiilor ce îi revin, Consiliul local adoptă hotărâri, cu majoritate absolută sau simplă, după caz. 

(2) Prin excepţie de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de Consiliul local cu majoritatea calificată definită la art. 5 lit. dd), de două treimi din numărul consilierilor locali în funcţie.“ 

2) Art. 197 alin. (2): „Hotărârile Consiliului local se comunică primarului.“ 

3) Art. 197 alin. (1), adaptat: Secretarul general al comunei comunică hotărârile Consiliului local al comunei prefectului în cel mult 10 zile lucrătoare de la data adoptării ... 

4) Art. 197 alin. (4): „Hotărârile … se aduc la cunoştinţa publică şi se comunică, în condiţiile legii, prin grija secretarului general al comunei.“ 

5) Art. 199 alin. (1): „Comunicarea hotărârilor … cu caracter individual către persoanele cărora li se adresează se face în cel mult 5 zile de la data comunicării oficiale către prefect.“ 

6) Art. 198 alin. (1): „Hotărârile … cu data aducerii lor la cunoştinţă publică.“ 

7) Art. 199 alin. (2): „Hotărârile … cu caracter individual produc efecte juridice de la data comunicării către persoanele cărora li se adresează.“ 

* Se bifează tipul de majoritate cu care s-a adoptat hotărârea Consiliului local.

Anexa nr.10 

la Regulament

Model al amendamentului la un proiect de hotărâre a consiliului local

	ROMÂNIA

JUDEŢUL Timiș
CONSILIUL LOCAL AL COMUNEI LIEBLING



	STEMA

UNITĂŢII

ADMINISTRATIV-

TERITORIALE




	Inițiator 
	________________________________________ 

(funcţia, prenumele şi numele)

	Tip amendament 
	 Modificare 

 Completare 

 Abrogare 


AMENDAMENT nr. ______

la proiectul de hotărâre a Consiliului Local nr._______/________________

privind__________________________________________________________________________________________________________________________________________

	Text original
	Text modificat

	
	


Motivație: 

                      Semnătura inițiatorului,

                     __________________________

Anexa nr. 11 

la Regulament 

Detalierea calculării majorităţii absolute şi a majorităţii calificate în funcţie 

de numărul total al membrilor organului colegial

	Numărul total al membrilor organului collegial 
	Majoritatea absolută
	Majoritatea calificată

	13
	7
	9


Anexa nr. 12
la Regulamentul de organizare și funcționare a Consiliului Local
Model al documentului de convocare 
la ședința Consiliului Local pentru consilierii locali


PRIMARUL ...

Anexă
 

la Dispoziția Primarului nr. .../...
INVITAȚIE

Stimate dle/dnă consilier local ...
,

În temeiul art. ...
, ...
 vă invită la ședința ...
 a Consiliului Local care va avea loc în ...
, în data de ...
, la ora ...
, cu următorul proiect de ordine de zi:

Proiectul ordinii de zi

a celei de-a ...
 -a ședință din cel de-al ...
 -lea mandat al Consiliului Local
1. Adoptarea procesului-verbal al ședinței anterioare.

2. Întrebări, interpelări și răspunsuri.

3. Proiectul de hotărâre a Consiliului Local nr. .../... privind ...

4. ...

...

  Diverse.

Anexat invitației regăsiți materialele aferente ședinței Consiliului Local. Puteți să formulați amendamente la proiectele de hotărâri ale Consiliului Local înscrise în proiectul ordinii de zi și să le transmiteți secretarului general la adresa de poștă electronică ...
 .
 Cu deplină colegialitate,
Anexa nr. 13
la Regulamentul de organizare și funcționare a Consiliului Local
Cartuș cu proceduri obligatorii 

ulterioare adoptării hotărârii Consiliului Local
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. …/...


	Nr.

crt.
	OPERAȚIUNI EFECTUATE
	Data

ZZ/LL/AN
	Semnătura persoanei responsabile să efectueze procedura

	0
	1
	2
	3

	1
	Adoptarea hotărârii1) s-a făcut cu  majoritate □ simplă □ absolută □ calificată

	…/…/...
	

	2
	Comunicarea către primarul comunei2)
	…/…/...
	

	3
	Comunicarea către prefectul județului3)
	…/…/...
	

	4
	Aducerea la cunoștință publică4+5)
	…/…/...
	

	5
	Comunicarea, numai în cazul celei cu caracter individual4+5)
	…/…/...
	

	6
	Hotărârea devine obligatorie6) sau produce efecte juridice7), după caz
	…/…/...
	

	Extrase din Ordonanța de urgență a Guvernului nr. 57/2019 privind Codul administrativ:

1) art. 139 alin. (1): „În exercitarea atribuțiilor ce îi revin, Consiliul Local adoptă hotărâri, cu majoritate absolută sau simplă, după caz.”; 

(2) Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de Consiliul Local cu majoritatea calificată definită la art. 5 lit. dd), de două treimi din numărul consilierilor locali în funcție.
2) art. 197 alin. (2): „Hotărârile Consiliului Local se comunică primarului.”;
3) art. 197 alin. (1), adaptat: Secretarul general al comunei comunică hotărârile Consiliului Local al comunei prefectului în cel mult 10 zile lucrătoare de la data adoptării...;
4) art. 197 alin. (4): Hotărârile … se aduc la cunoștința publică și se comunică, în condițiile legii, prin grija secretarului general al comunei.;

5) art. 199 alin. (1): „Comunicarea hotărârilor …. cu caracter individual către persoanele cărora li se adresează se face în cel mult 5 zile de la data comunicării oficiale către prefect.”;
6) art. 198 alin. (1): „Hotărârile … cu caracter normativ devin obligatorii de la data aducerii lor la cunoștință publică.”;

7) art. 199 alin. (2): „Hotărârile … cu caracter individual produc efecte juridice de la data comunicării către persoanele cărora li se adresează.”





STEMA


UNITĂŢII ADMINISTRATIV-TERITORIALE








� Această secțiune nu trebuie inclusă în cazul sectoarelor municipiului București, precum și în cel al unităților administrativ-teritoriale fără sate aparținătoare.


� Acest alineat nu se cuprinde în regulamentele autorităților deliberative ale sectoarelor municipiului București, precum și în cele ale unităților administrativ-teritoriale fără sate aparținătoare.


� Se completează cu tipul și denumirea unității/subdiviziunii administrativ-teritoriale. În cazul în care convocarea este realizată de către cel puțin o treime din numărul consilierilor locali în funcție, în loc de primar se completează cu sintagma „Consilierii locali”, urmată de prenumele și numele celor care au avut inițiativa de convocare a Consiliului Local.


� În cazul în care convocarea este realizată de primar, documentul de convocare este cuprins în anexa dispoziției primarului prin care se face convocarea Consiliului Local.


� Se completează cu prenumele și numele consilierului local.


� Se completează, după caz, cu temeiul juridic din Codul administrativ cu privire la tipul ședințelor Consiliului Local și persoana/persoanele care fac convocarea, respectiv cu art. 133 alin. (1) în cazul ședințelor ordinare convocate de primar, cu art. 133 alin. (2) lit. a) sau c) în cazul ședințelor extraordinare convocate de primar sau art. 133 alin. (2) lit. b) în cazul ședințelor extraordinare convocate de cel puțin o treime din numărul consilierilor locali în funcție.


� Se completează cu persoana/persoanele care fac convocarea, respectiv primarul sau prenumele și numele consilierilor locali.


� Se completează, după caz, cu tipul ședinței Consiliului Local, respectiv ordinară sau extraordinară.


� Se completează cu locul de desfășurare a ședinței Consiliului Local. De ex.: Sala de ședințe a Primăriei.


� Se completează cu data în care va avea loc ședința Consiliului Local.


� Se completează cu ora la care va avea loc ședința Consiliului Local.


� Se completează cu numărul ședinței Consiliului Local din actualul mandat.


� Se completează cu numărul mandatului Consiliului Local având ca referință primele alegeri locale din anul 1992, care reprezintă primul mandat. Pentru unitățile administrativ-teritoriale înființate după 1992 primul mandat este cel de după primele alegeri de la înființare.


� Se completează cu adresa oficială de poștă electronică a unității/subdiviziunii administrativ-teritoriale.


� Se completează cu numărul și anul hotărârii Consiliului Local.


� Se bifează tipul de majoritate cu care s-a adoptat hotărârea Consiliului Local.

